**ការសម្ភាសរបស់​** សី តាក

***ក៖ អ្នកសម្ភាសឈ្មោះ ហេង សុជីវី ​​ ​ ​ ខ៖ អ្នកត្រូវបានគេសម្ភាសឈ្មោះ សី តាក***

***ប្រវត្តិរូបសង្ខេបរបស់ សី តាក***

 *ឈ្មោះសី តាក គាត់កើតថ្ងៃពុធ ខែផល្គុន ឆ្នាំ១៩៤៥ ទីកន្លែងកំណើតគាត់នៅឃុំរកាខ្ពស់ ស្រុកស្អាង ខេត្តកណ្តាល។ បច្ចុប្បន្នគាត់ធ្វើអាចារ្យសុំសីលនៅវត្តទួលត្រពាំង។ គាត់រៀបការឪពុកគាត់ឈ្មោះ អឿន សី ហើយម្តាយឈ្មោះទូច ខាន់ ហើយគាត់មានស្រុកកំណើត នៅខាងស្រុកតាខ្មៅ ខេត្ត កណ្តាល។ គាត់ប្រកបមុខរបរធ្វើស្រែចម្ការ។ លោកតា មានបងប្អូន៨នាក់ បងប្រុសទី១ ឈ្មោះសី មិន បងប្រុសទី២ សី ងឹម បងប្រុសទី៣ សី ម៉េង បងស្រីទី៤ ឈ្មោះស្រីខែម ទី៥ គឺលោកតា សី តាក់ ប្អូនស្រីទី៦ សី ខុម ប្អូនស្រីទី៨ ឈ្មោះសី ឃឹម។ បងប្អូនគាត់បានស្លាប់អស់រយៈពេល១០ឆ្នាំមកហើយ គឺមានឈ្មោះសី មិន និង ឈ្មោះសី ម៉េង ។ ការសិក្សារបស់លោកតា​តិចតួច មិនបានចប់ថ្នាក់ទេ គាត់រៀននៅក្នុងវត្ត។ គាត់បានរៀបការនៅឆ្នាំ១៩៦៧ តាំងពីគាត់អាយុ ២២ឆ្នាំ និងប្រពន្ធគាត់អាយុ២៣ឆ្នាំ ជីដូនជីតាខាងឪពុកគាត់ ឈ្មោះតាឡឹង និង យាយ ពុំ។ គាត់រៀបការរួច មុខរបររបស់គាត់ជាអ្នកនេ សាទត្រី ធ្វើស្រែ ចម្ការបន្លែ។*

ក៖ ចាស មុនដំបូង ជម្រាបសួរលោកតា។​

ខ៖ បាទ បាទ!

ក៖ ចាស! លោកតា ថ្ងៃនេះ ចៅមានឱកាសមកសម្ភាសលោកតាផ្ទាល់ ហើយថ្ងៃសម្ភាស គឺជាថ្ងៃទី១ ត្រូវជាថ្ងៃទី១​ ត្រូវជាថ្ងៃអង្គារ ខែ៩ ឆ្នាំ២០២០ អ្ហឺ! ហើយអ្នកសម្ភាស មានឈ្មោះថា​ ហេង សុជីវី ហើយចៅបានស្ម័គ្រចិត្ត នៅគម្រោងសាលារៀន BYU ដើម្បីឱ្យប្រជាជនខ្មែរដែលមានជីវប្រវត្តិគាត់ អ្ហឺ ដែលមានអាយុ៣៥ឆ្នាំឡើង និងជីវិត បទពិសោធន៍របស់គាត់ផ្ទាល់តែម្តង។ លោកតា! អញ្ចឹង អ្ហឺ...ចៅ មានឱកាសមកសម្ភាសលោកតាចឹង អ្ហឺ...ចឹងលោកតាអនុញ្ញាតិដែរលោកតា?​

ខ៖ បាទៗ! ស្តាប់ប៉ុណ្ណឹងបានហើយ។

ក៖ ចាសៗ! ចឹង​ជាដំបូងនៅការសម្ភាស ចៅចង់សុំសួរឈ្មោះលោកតា លោកតាឈ្មោះអីដែរ?

ខ៖ បាទ! ឥឡូវខ្ញុំបាទ ឈ្មោះអ្ហឺ សី តាក។

ក៖ ចាស! ឈ្មោះហ្នឹង ឈ្មោះពេញត្រូវអត់លោកតា?

ខ៖ បាទៗ! អាឈ្មោះពេញ មួយចប់ទាំងអស់ អត់មានខុសទេ អារឿងខ្ញុំ អ្ហឺ...គេហៅថា ជីវិតពិត និងឈ្មោះពិត មិនកែប្រែ។ បាទ! គេថាឈ្មោះខ្ញុំគឺពិតជាចឹងម៉ង មិញហ្នឹង​ សី តាក់​ ណា។

ក៖ ចាស!

ខ៖ បាទ!

ក៖ ហើយតា​មានឈ្មោះហៅក្រៅពីហ្នឹងដែររឺទេ?

ខ៖ អត់មានទេ

ក៖ ចាស អត់មានទេ! លោកតាឈ្មោះហ្នឹង មានអត្ថន័យយ៉ាងណាចំពោះជីវិតលោកតាដែរ?

ខ៖ ខ្ញុំ បើយើងយកនិយាយពីឈ្មោះ អ្ហឺ...និយាយពីអត្ថន័យ ខ្ញុំអត់ វាដូចថា មិនបានបកថាម៉េចទេ ប៉ុនគ្រាន់ថាជីវីតខ្ញុំមក គឺម៉ែឪខ្ញុំ មានក្រលំបាក បាទ! ណា។

ក៖ ចាស!

ខ៖ ហើយគិតរកទទួលទានហ្នឹង នៅស្រែ ហើយដាំបន្លែអី ដូចថាបន្លែ លក់ស្លឹក លក់ផ្លែ លក់អីៗចឹងអ្ហាណា ហើយដល់ចឹង មានការឆ្លងកាត់លំបាក ហើយម្យ៉ាងទៀត នៅជំនាន់ហ្នឹង ដែលយើងខ្ញុំចាប់តាំងពី ហើយខ្ញុំសុំសង្ខេបពីត្រឹមហ្នឹងសិន ចាប់ពីឆ្នាំ អ្ហឺ...កំណើតខ្ញុំកើតនៅឆ្នាំ១៩៤៥។

ក៖ ចាស នៅថ្ងៃខែណាដែរ?

ខ៖ បា!ទ អ្ហឺ...ថ្ងៃពុធ។

ក៖ ថ្ងៃពុធ?

ខ៖ បាទ! ខែផល្គុន។

ក៖ ខែផល្គុន។

ខ៖ បាទ! តាហ្នឹង អ្ហឺ...ថ្ងៃសកលហ្នឹង តែយើងអត់ទេ ខ្ញុំមកហ្នឹង អត់ទេ អត់ដឹងឆ្នាំអីម៉េច អីម៉េចទេណា។​

ក៖ ចុះស្រុកកំណើត លោកតាកើតនៅណាដែរ?

ខ៖ បាទ! ខ្ញុំ​ ភូមិខ្ញុំហ្នឹងម៉ង អត់មាន...

ក៖ ចាស!

ខ៖ បាទ! ហើយកាលណោះ យើងហ្នឹង​ យើងកែសង្កាត់ហើយណា ហើយកាលមុនហ្នឹង គេហៅថាឃុំរកាខ្ពស់ ស្រុកស្អាង ខេត្តកណ្តាល។

ក៖ ចាស!

ខ៖ បាទ!

ក៖ ចាស! ចឹងលោកតា ឃើញគ្រួសារលោកតា មានសភាពបែបណាដែរ?

ខ៖ បាទ! គ្រួសារ គឺថាកាលនៅជំនាន់ហ្នឹង គឺលំបាកណាស់ ក្រខ្សត់ ហើយអញ្ចឹង ការធ្វើស្រែហ្នឹង វាហូបមិនគ្រប់ មិនគ្រាន់។ បាទ!

ក៖ ចាស! ចឹងឪពុកម្តាយលោកតា ឈ្មោះអីដែរលោកតា?

ខ៖ បាទ! ឪពុកខ្ញុំឈ្មោះ អឿន សី ហើយម្តាយខ្ញុំឈ្មោះទូច ខាន់។

ក៖ ចាស! ហើយគាត់មានស្រុកកំណើតនៅណាដែរ?

ខ៖ ម្តាយ នៅខាងស្រុកតាខ្មៅ។ បាទ! ខេត្តកណ្តាលដែរអ្ហីណា។

ក៖ ចាស!

ខ៖ បាទ!

ក៖ ហើយគាត់ប្រកបមុខរបរអី អ្ហឺ...ដើម្បីចិញ្ចឹមជីវិត គ្រួសារ?

ខ៖ បាទ! គាត់ធ្វើតែ ប្រកបមុខរបរធ្វើស្រែហ្នឹងទេ។

ក៖ ចាស!

ខ៖ ហើយៗ ឪពុកខ្ញុំបង្កើត បង្កើតនៅស្រុក​ហ្នឹងតែម្តង។

ក៖ ចាស!

ខ៖ ស្រុកស្អាងសង្កាត់ អ្ហឺ...ឃុំរកាខ្ពស់ ហ្នឹង ភូមិទួលក្រសាំងហ្នឹង។

ក៖ ចាស!

ខ៖ ឪពុកខ្ញុំ​ក៏កើតនៅហ្នឹងដែរ។

ក៖ ចាស! ហើយតា មានឃើញអ្ហឺ...ឪពុកម្តាយលោកតា លោកតាបានឃើញគាត់ជាមនុស្សបែបណាដែរ ស្លូត​កាច ហើយយ៉ាងម៉េចដែរ​កាលហ្នឹង?

ខ៖ អូ...ឪពុកម្តាយខ្ញុំស្លូតទេ កាលណុង​ អត់មានកាច មានអីទេ។

ក៖ ចាស!

ខ៖ បាទ!

ក៖ ចាស! ចឹងអ្ហឺ...គាត់ទាំងពីរនាក់បានចិញ្ចឹមជីវិត ប្រកបមុខរបរចិញ្ចឹមជីវិត​ស្រែចម្ការ ដើម្បីចិញ្ចឹមកូនណា​លោកតា?

ខ៖ បាទ!

ក៖ ចុះលោកតា មានបងប្អូនប៉ុន្មាននាក់?

ខ៖ បាទ! បងប្អូនខ្ញុំ៨នាក់។

ក៖ អូ! គាត់ឈ្មោះអីខ្លះដែរ?

ខ៖ បាទ! បងទី១ ឈ្មោះអ្ហឺ...អ្ហឺ...សី មិន។

ក៖ ចាស!

ខ៖ បាទ! ហើយអ្ហឺ...រួចអ្ហឺ...ដល់បងទី២ ឈ្មោះអ្ហឺ...សី ងឹម​ សី ងឹម។

ក៖ ចាស!

ខ៖ បងទី៣ គឺអ្ហឺ...សី ម៉េង​ ហើយដល់បងទី៤ ស្រី​។ រៀបរាប់មិញហ្នឹងសុទ្ធតែប្រុសអ្ហេណា។

ក៖ ចាស!

ខ៖ ហើយរួចហើយ បងទី៤ ឈ្មោះអ្ហឺ...ខែម អ្ហឺ...ខែម ស្រីខែម...ស្រី។

ក៖ ចាស!

ខ៖ បាទ! ហើយដល់ទី៥ គឺខ្ញុំឈ្មោះអ្ហឺ...

ក៖ ចាស!

ខ៖ សី តាក់

ក៖ កូនពៅ?

ខ៖ អត់អ្ហេ។

ក៖ នៅមានទៀតអ្ហ៎លោកតា?

ខ៖ នៅ នៅមានទៀត ៣ក្រោមទៀត។

ក៖ ហ៊ឹម អូ!

ខ៖ ដល់ទី៥ ប្អូនទី៥ ឈ្មោះអ្ហឺ...សី ខុម (ស្រី)។

ក៖ ចាស!

ខ៖ ប្អូនទី...ទី៥មិញអ្ហា។

ក៖ ចាស!

ខ៖ អ្ហេអ្ហឺ...ទី៦ ដល់ខ្ញុំទី៥អ្ហា។

ក៖ ចាសៗលោកតា។

ខ៖ បាទ! ហើយដល់អ្ហាពេលទី៦ ឈ្មោះសី ឃឹម (ស្រី)ទៀត។

ក៖ ចាស!

ខ៖ បាទ ដល់ទី៨​ ប្អូនពៅ សី ឃឹម។

ក៖ ចាស!

ខ​៖ បាទ! ប៉ុន្តែអ្ហឺ...កាលស្លាប់ បងគេបង្អស់ ឈ្មោះសី មិន ហ្នឹង។ គាត់ស្លាប់ហើយ មកបន្ទាប់មកទៀត អ្ហឺ...បងអ្ហឺ...សី សី ម៉េង​ អ្ហា...សី ម៉េង​ មិញហ្នឹង! បងទី៣ ក៏ស្លាប់ដែរ​នៅជំនាន់ ប៉ុលពត។

ក៖ ទាំងពីរ​ ទាំងពីរនាក់ហ្នឹង លោកតា?

ខ៖ បងមួយហ្នឹង ទើបស្លាប់ទេ បងមួយហ្នឹង អ្ហឺ...ទើបស្លាប់១០ឆ្នាំជាងហើយ។

ក៖ ចាស! រួចស្លាប់ដោយសារអីដែរហ្នឹង គាត់ស្លាប់ដោយរោគា ទេ! អ្ហឺ...គាត់ស្លាប់ដោយរោគាទេ បងទី១អ្ហា ប៉ុន្តែបងអ្ហឺ...ស្លាប់ទី២នេះគឺ...គាត់ស្លាប់នៅជំនាន់ ជម្លៀសទៅខេត្ត។

ក៖ អូ!

ខ៖ ហ្នឹង! បងម៉េងណោះ។

ក៖ ចាស!

ខ៖ ហើយដល់បងមួយទៀត ដល់បងស្រីខែមហ្នឹង​ គាត់ស្លាប់ដោយជម្ងឺ។

ក៖ ចាស!

ខ៖ បាទ!

ក៖​ ចឹង នៅសល់បងប្អូន៥នាក់ចឹង។

ខ៖ ៥នាក់​ មួយទៀត​ ទើបមតែស្លាប់ ២ឆ្នាំហើយ សី ឃឹម។

ក៖ ហ៊ឹម!

ខ៖ ប្អូនទី៦។

ក៖ ចឹង នៅសល់៤នាក់ទេ។

ខ៖ បាទ! នៅ...៤នាក់​។

ក៖ ចាស!

ខ៖ បាទ!

ក៖ ហើយលោកតាអ្ហឺ...សម្រាប់លោកតា តាំងពីអាយុ កុមារភាព លោកតាចងចាំ​ ធ្លាប់មាន​អនុស្សាវរីយ៍ជាមួយបងប្អូនលោកតាទាំងអស់​ដែរឬទេ?

ខ៖ បាទ! បងប្អូនខ្ញុំ កាលពីនៅមូល...

ក៖ ចាស!

ខ៖ មូលគ្នាមកដែលខ្ញុំចាប់ដឹង អ្ហឺ...ខ្ញុំនៀក ដែលខ្ញុំនៅក្នុងចន្លោះទី៥ បងប្អូនអ្ហា​ បាទ! ដ៏ចឹង ខ្ញុំដឹងគាត់ តាំងពីគាត់ចាប់មានគ្រួសាររៀងៗខ្លួនមក ហើយមិនសូវជាមានបញ្ហា ភាពទំនាស់នេះទេ តែការខ្វះខាត កាលពីសង្គមមក ដូចមានការខ្វះខាត ដូចគ្នាទាំងអស់! អ្ហឺ...តិចណាស់ ដែលអ្នកគ្រប់គ្រាន់ យាយពីនៅក្នុងស្រុកភូមិហ្នឹង ម៉ងអ្ហា​ មានរបរហ្នឹង នេសាទត្រីផង អីផង ដើម្បីផ្គួបផ្សំ ធ្វើរបរដែលអាជីវកម្មហ្នឹងជាប់ ដែលថារបរធ្វើស្រែ​ទី១​ មុខរបរទី២​ ខាងផ្នែកនេសាទ របរទី៣ ខាងៗ ដាំបន្លែ ដាំអីនាយអាយ។​

ក៖ ចាស!

ខ៖ បាទ ហ្នឹង!

ក៖ ចាស! កាលហ្នឹងអ្ហឺ...តើហ្នឹង​បងប្អូនលោកតាចូលចិត្តធ្វើអ្វីជាមួយគ្នាដែរ? កាលនៅកុមារភាពហ្នឹង ចូលចិត្ត តែងមានសកម្មភាពអីគេ ដូចជាលេងល្បែងកំសាន្ត ដូចជាលេងអីជាមួយគ្នាដែរ?

ខ៖ អាហ្នឹង វាគ្រាន់តែជាប្រពៃណី កន្លងផុតមកអ្ហា​ដូចជាយើងខាងអ្ហឺ...ល្បែងអ្ហឺ...គេហៅថាល្បែងប្រជាប្រិយ អ្ហាអ្ហឺ...ប្រពៃណីហ្នឹង អ្ហឺ...ដូចជាលេងរាំវង់ រាំអី តាមរដូវអ្ហេ តែឱ្យអ្ហឺ...វាសកម្ម តាមអ្ហឺ...ដូចជាលេងជា អ្ហឺ...ល្បែងភ្លេង លេងអី ហើយគេដើរស៊ីឈ្នួល គេធ្វើលេងអក់កាដង់ អក់កេសអី អីក៏មាន។

ក៖ អូ...ចុះលោកតាការរៀនសូត្រវិញ?

ខ៖ កាលសម័យរៀនសូត្រ បងៗខ្ញុំហ្នឹង ក៏បានរៀនតិច ខ្ញុំក៏តិចដែរ ខ្ញុំកាលណោះ វាប្រវត្តិដូចភូមិនេះ ភូមិនេះ គឺភូមិនេះគឺ​ គេហៅថា បើយើងនិយាយវិញ ដងទន្លេបាសាក់នេះ​វាកោង​។ បាទ! ហ៊ឹម ដល់ចឹង បានផ្លូវកាត់ ពីតាខ្មៅទៅត្រឹមវត្តឈូកមាស វាស្មើអ្ហឺ...អ្ហឺ...ផ្លូវកាត់ ស្មើ៩គីឡូ ហើយបើគិតផ្លូវវៀង តាមជួរមាត់ទន្លេ វា១៨គីឡូ។ បាទ! ហើយអញ្ចឹង វាចូលក្នុងកន្លែងចន្លោះនេះហ្នឹង គេថាចុងកាត់មាត់ញូក ដល់ហើយ វាដូចជាអត់ជាតិទេ ដូចជាចាប់តាំងពីខ្ញុំ ដឹងក្តី ឬឪពុកខ្ញុំក្តីមក អ្ហឺ...អត់មានផ្លូវនេះទេ មានអ្ហា មានតែផ្លូវលំ ផ្លូវរទេះអីចឹងអ្ហាណា អ្ហឺ...ខែវស្សាមក​ដល់ទឹកលិចៗ ក្បាលក្តី អីៗហ្នឹង លិចក្បាលទូក​ អាឡែងតែទូកអ៊ុំទៅ ទូករាបក្តី អ៊ុំទៅព្រៃក្តី ប្រាសាទស្វាយអាលំណា​ អាហ្នឹង លុះត្រាអ្ហឺ...នៅជំនាន់ហ្នឹងទល់ ទល់នឹង​ អាដេញប្រើរទេះគោ ប្រើអីចឹងអ្ហា​។ បាទ! មកទល់នឹងឆ្នាំ៧០ ។

ក៖ ចាស លោកតា!

ខ៖ បាទៗ!

ក៖ ចឹងលោកតា កាលសម័យនេះ លោកតាបានរៀនសូត្រ បានដល់កម្រិតណាហើយ?

ខ៖ ខ្ញុំ! ខ្ញុំរៀន...

ក៖ ចេះកាន់សីល ខ្មែរយើងបានល្អ យើងគិតវិញ?

ខ៖ ខ្ញុំអត់មានថ្នាក់អ្ហេ ព្រោះវានៅវត្ត

ក៖ អូ ចឹង!

ខ៖ ហើយដល់រៀនវត្តហ្នឹង វាបានចេះដឹងតិចតួចអីចឹងមក ហើយក៏បានរៀនជាមួយ គ្រាន់តែតាមផ្ទះហ្នឹង គឺជាផ្នែកខាងអក្ខរកម្ម កាលហ្នឹង​គឺរៀនផ្នែកខាងអក្ខរកម្ម។

ក៖ ចាស!

ខ៖ ដល់ចឹងទៅ អាការចេះដឹងហ្នឹងអ្ហា ខ្ញុំវាចេះបានតិចពេក​​តិចណាស់ គ្រាន់តែតាសេរ បានការតិចតួច ហើយយើងរកអក្សរពាក្យឱ្យខុសត្រូវខ្លះ ក៏អត់ឃើញដែរ តែយើងយក...

ក៖ ចាស! ចុះភាសាបរទេស? ចេះអ្ហេលោកតា លោកតា?

ខ៖ អូ ចប់ហើយ​ បរទេស បរអី (សើច)។

ក៖(សើច)

ខ៖ អ្ហឺ...ព្រោះស្រុកនេះ វាពិបាកពេក អត់មាន...ខ្ញុំនិយាយទៅបួស កាលណោះវា អត់មានសាលារៀនអ្ហេ! ថាចឹង ខាងខ្ញុំទាំងអស់ ចេញទៅព្រែកសំរោងខ្លះទៅ ព្រៃវស្សាខ្លះ ខាងទៅ សៀមរាបខ្លះ ដល់មកឆ្នាំ​ប្រហែលជា២០០០​ អ្ហឺ ឆ្នាំ១៩៦០ជាង បានមានសាលារៀនមួយនៅស្រុកហ្នឹង​រៀន​​។ បាទ! សាលារៀនហ្នឹង ធ្វើអំពីឈើ អំពីឈើប្រក់ក្បឿង ២បន្ទប់ហ្នឹងបានគ្រូ គេហៅថាគ្រូក្របខ័ណ្ឌរាជការ សំខាន់ គេដាក់មកឱ្យមកនៅហ្នឹងម៉ង​ដល់ចឹងអ្នកដែលនៅក្នុងឆ្នាំ៦០ជាងហ្នឹង គេអាចបានរៀន​ខ្ញុំហួសហើយ។

ក៖ ចាស!

ខ៖ ដល់យើងអាយុច្រើន វាអ្ហឺ...ហួសអីនោះ​ពេញកម្លោះពេញអីទៅ(សើច)។

ក៖ ចាស!​

ខ៖ ហើយទៅជីវិតខ្ញុំគឺលំបាកខ្លាំងណាស់ កាលពីមុនមក។

ក៖ ចាស!

ខ៖ ព្រោះម៉ែឪយើងក្រខ្សត់។

ក៖ ចាស!

ខ៖ អាហ្នឹង បើយើងយាយយកពីជីវិតពិត ហើយកាលណាលំបាក វានឿយ​វាហត់។

ក៖ ចាស!

ខ៖ សព្វគ្រប់បែបយ៉ាងអីចឹងទៅណា។ បាទ!

ក៖ ចុះលោកតាមានទាន់ជីដូនជីតាអ្ហេ ទាំងឪពុកខាងម្តាយអ្ហេ លោកតាអត់?

ខ៖ ខាងម្តាយ ខ្ញុំអត់ទាន់អ្ហេ បើខាងឪពុកខ្ញុំទាន់។

ក៖ ចុះគាត់!

ខ៖ បាទ!

ក៖ គាត់ឈ្មោះ ឈ្មោះអីដែរអូ?

ខ៖ បាទ! ជីតាខ្ញុំឈ្មោះអ្ហឺ...អ្ហឺ...ខ្ញុំភ្លេច ភ្លេចត្រកូលគាត់ហើយ​យាយទួតខ្ញុំ ខ្ញុំអត់បានចាំអ្ហេណា ចាំតែឈ្មោះជីតាខ្ញុំទាន់ គាត់ឈ្មោះតាឡឹង។

ក៖ គាត់​ គាត់ម៉េចវិញ? លោកតាជួបសភាពគាត់យ៉ាងណាវិញលោកតា? តើគាត់ជនជាតិអី?

ខ៖ អ្ហូ!

ក៖ ហើយគាត់មានកាត់អត់?

ខ៖ គាត់ជនជាតិខ្មែរ។

ក៖ ខ្មែរសុទ្ធម៉ងអ្ហេ?

ខ៖ បាទ!

ក៖ មុខរបរអីដែរ?

ខ៖ មុខរបរគាត់ តែធ្វើស្រែទេ ពីដើមមក។

ក៖ ចុះចរឹក លក្ខណៈវិញលោកតា គាត់កាច គាត់ស្លូតអីចឹងអ្ហាណា ?

ខ៖ គាត់ស្លូតទេ ជីដូនជីតាខ្ញុំណ្ណោះ។

ក៖ អូ!

ខ៖ ហើយជីដូនខ្ញុំ ឈ្មោះ លោកយាយពុំ។

ក៖ ចាស! ហើយគាត់មានដែលផ្តល់ឱ្យដំបូ​ន្មានអីឱ្យលោកតាអ្ហេ កាលហ្នឹង?

ខ៖ បាទ អូ! ជីដូនខ្ញុំបានគាត់ពូកែផ្តល់ដំបូលន្មាន។

ក៖ ចាស!

ខ៖ ដូចថា គាត់ប្រៀនប្រដៅអីចឹងអ្ហាណា ប៉ុនហ្នឹង អ្ហឺ...ជីដូន។

ក៖ ចាស! គាត់ថាម៉េច?

ខ៖ ជីតា គាត់ស្លាប់ តាំងខ្ញុំនៅ​ គាត់គ្រោះថ្នាក់អីចឹង។

ក៖ ចាស!

ខ៖ បាទ! គាត់ដឹកនាំខ្ញុំឱ្យទៅរៀនសូត្រនៅ អ្ហឺ...វត្តព្រែកសំរោង​ហ្នឹង​ ពីដើមខ្ញុំទៅរៀននៅហ្នឹងអ្ហា តែគ្រាន់តែថា ខ្ញុំបានរៀនតិចតួចណាស់ រៀនមិនបានទេ រួចបញ្ហារៀន រៀននៅនឹងវត្ត។ វាមានបញ្ហាពីរស្ថាន​នៅជំនាន់នោះ ប៉ុនថា​វត្តខ្លះ​គេមានសាលារៀនទៅ ដល់ចឹង​ត្រូវតែវាដាក់គ្រូបង្រៀនពិត ពិតតែនៅវត្តមែន ប៉ុន្តែវត្តមានសាលារៀន។

ក៖ ចាស!

ខ៖ បាទ! ចឹងបានគ្រូមេកុធិលោក លោកហ្នឹងយកទៅកូនសិស្សលោកហ្នឹង ដាក់ឱ្យទៅរៀន។

(បងស្រីយាយកាត់៖ នៅនេះអត់មានអ្ហេណា?)

ខ៖ អត់ទេ សាលាយើងរៀនមាន។

ក៖ ចាស!

ខ៖ ប៉ុនខ្ញុំយាយពីជំនាន់មុនអ្ហេណា ប៉ុនគ្រាន់ថាខ្ញុំ

(បងស្រីយាយកាត់៖នេះ! សាលាអ្ហឺ...បឋម?)

ខ៖ បាទ! ប៉ុនថាខ្ញុំ ត្រូវទៅនៅដែរ តែសំខាន់ចូលសាលារៀនអ្ហេ នៅរៀនកុដលោកចឹងម៉ង អញ្ចឹង​​វា​អ្ហឺ​ខ្វះ អាដេញគ្រូ គ្រូបង្រៀនហ្នឹងម៉ង អញ្ចឹងបានចេះ បានតិច។

ក៖ ចាស! ចឹងបានលោកតាយល់អ្ហា កាលណុងអ្ហា។

ខ៖ បាទ!

ក៖ ចាស! ចឹងជីវិតលោកតាឆ្លងកាត់សម័យកាលអីណាខ្លះដែរ?

ខ៖ បាទ! អាហ្នឹងអ្ហឺ សម័យអ្ហឺ...យើងអ្ហឺ...សម្តេចសីហនុ។

ក៖ ចាស!

ខ៖ បាទ! ហើយអាហ្នឹងអ្ហឺ...បើយើងនិយាយឱ្យអស់ទៅ វាមិនអស់ទេ។ អាហ្នឹងអ្ហឺ...បើយើងយាយឱ្យអស់ទៅ វាមិនអស់ទេ ដល់ឆ្នាំ១៩៦៧ បានខ្ញុំចាប់មានគ្រួសារ! ។ បាទ! មានគ្រួសារហ្នឹង ចឹងបានតែ៣ឆ្នាំហ្នឹង ចូលមកឆ្នាំ៧០​​អញ្ចឹង​យើងត្រូវឆ្លងកាត់សង្គមមួយទៀត ពេលនៅរដ្ឋប្រហារ អ្ហឺ...សម្តេចសីហនុហ្នឹង នៅក្នុងឆ្នាំ១៩៧០​វិញ។ បាទ! ដល់ចូលមកឆ្នាំ ៧០! ៧១! ចឹងមក​អ្ហឺ...លន់នល់។ បាទ! ចូល សង្គ្រាមហើយ ហើយសង្គ្រាមហ្នឹង វាលំបាកហួសប្រមាណទៅប្រមាណ ដល់ពេលអ្ហឺ...ឆ្នាំ៧២! ៧៣!គឺគេគៀអាអ្នកស្រុកហ្នឹងទៅ​​មុខ។​ អាហ្នឹង​វាបែកទៅសង្គ្រាមហើយហ្នឹងអ្ហូ! ទៅខាងកោះធំ កាលហ្នឹង និយាយខ្ញុំគឺមានកូនៗអ្ហា។

ក៖ ហ៊ឹម មានកូន២។

ខ៖ គិតទៅគៀរត់ទៅហ្នឹង ២នាក់ប្តីប្រពន្ធហ្នឹង អត់មានបានយកអីអ្ហេ ប៉ុនថាបានតែកូនមួយម្នាក់ទេ។ បាទ!​ គៀដើរ​ចឹងទៅ​ ចឹងថាទៅអ្ហឺ ទៅតាមផ្លូវភ្នំផ្សារ ទៅៗទៅឈប់នៅស្អាងស្រែ​។ បាទ! បានមកកំណាត់ថ្ងៃបាន បានទៅវត្តស្អាងស្រែ​បានៗ​ឈប់នៅវត្តអណ្តូង អ្ហឺ...ប្រហែលជា២! ៣ម៉ោង​ នៅក្នុងថ្ងៃនេះអាដែរហ្នឹងអ្ហាណា ។ បាទ! តែគ្រាន់តែថាមិនចាំថ្នាក់ អ្ហឺ...ពេលដែលគេត្រូវ គេគៀយើងទេ កាលណោះវាវិលតែភ័យ វាភ្លេចអស់អ្ហា ភ្លេចអ្ហេណាណី​។ បាទ! ហើយក្រោយទៀត បានគេឱ្យយើងដើរទៅៗ ទៅអ្ហឺ...បានទៅទង់ដងទុងមក គេឡើង​ទៅដល់វត្តកំពត​ពុល ​វត្តកំពតពុលហ្នឹង ដើរៗមក តាំងពីអណ្តូងទៅ មួយកំណាត់​​យប់ជាងបានទៅដល់វត្តកំពតពុល បានគេឱ្យដល់​គេឱ្យដេកវត្តកំពតកំពុលហើយ ហើយស្អែកឡើង ប្រហែលជាម៉ោង៣ឡើង ប្រហែលជាម៉ោង៣ឡើង នៅឈប់វត្តស្រែអំបិល មុខវត្តស្រែអំបិលហ្នឹង អ្ហឺ...កាណូត គេពី​រ គេ​អ្ហឺ...គេមកដឹកយើងទៅវត្តព្រែកតាដួង នេះចូលស្រុកកោះ ធំហើយ មើល​ម៉េស។ បាទ! បានទៅវត្តព្រែកតាដួងហ្នឹង បានមួយយប់ អាហ្នឹង វាយាយពីយើង នៅធ្វើសង្គ្រាមហ្នឹងណា ហើយបាន​ព្រលឹមឡើង កាណូតនៅបានពីរទៀត។ អាកាណូតធំៗហ្នឹងអ្ហាណា ព្រោះមនុស្សទៅច្រើន ហើយគេយកទៅចែកឱ្យយើងនៅតាមភូមិអ្ហា​ខាងក្រោម ផ្សារកោះធំដីប្រហែល ១០០! ២០០ម៉ែត្រ មានតាំងភូមិចាម ភូមិព្រែកព្រីង ភូមិព្រែកធំ រួចអ្ហឺ...ព្រែកធំហ្នឹងហើយ ភូមិចាមព្រែកធុះហ្នឹងហើយ ទៅទល់អ្ហឺ...វត្តព្រែកស្តីអ្ហា​ អាហ្នឹងនៅអ្ហឺ...គេថាឈុត អ្ហឺ...គេថាឈុត គេអ្ហឺ...គេកំពុង សង្គ្រាមអ្ហា។ បាទ! កាលហ្នឹងខ្ញុំមានកូន២ អ្ហឺ...មានឆ្លងកាត់នៅសម័យហ្នឹង អត់បានរកស៊ីអីទេ យ៉ាប់ណាស់។

ក៖ សម័យប៉ុលពត?

ខ៖ បាទ! វេទនានោះ មហាវេទនា។

ក៖ ហ៊ឹម ចាស!

ខ៖ ហើយដល់អ្ហឺ...ចុងឆ្នាំ៧៤​ អាហ្នឹង អង្គការគេហ្នឹង គេយកមកយើងវិញ អ្ហឺ...គេយកស្រុកគេវិញ ភូមិ ឃុំយើងវិញ។ អ្ហឺ...គេថាអត់បានមកភូមិនេះទេ ខ្ញុំនៅជួរទន្លេ នៅក្នុងឃុំរកាខ្ពស់អាដែរ ប៉ុន្តែនៅអ្ហឺ...ភូមិព្រែកសំរោង ភូមិព្រែក...ហើយភូមិព្រែកផ្សេងចឹងអ្ហាណា នៅជួរទន្លេវិញ។

ក៖ ហ៊ឹម!

ខ៖ បាទ! អាហ្នឹងនៅសម័យហ្នឹង អាហ្នឹងចឹង គ្រាន់តែថាអាត្រង់សេ ជិះអ្ហឺ...ប្រចាំ។ បាទ! អាហ្នឹងនៅក្នុងឆ្នាំ៧៤។

ក៖ ចាស លោកតារៀបការនៅក្នុងឆ្នាំណាដែរ?

ខ៖ ខ្ញុំរៀបការនៅ៦៧។

ក៖ ចាស! លោកតាកាលហ្នឹង រៀបការស្រឡាញ់គ្នា ឬក៏ឪពុកម្តាយជាអ្នករៀបចំទុកដាក់ឱ្យ?

ខ៖ ឪពុកម្តាយខ្ញុំរៀបចំឱ្យត្រឹមត្រូវ។

ក៖ ចុះលោកតា? ចាស​!

ខ៖ តាមប្រពៃណី។

ក៖ តាមច្បាប់ទម្លាប់។

ខ៖ បាទ!

ក៖ លោកតា អត់! អត់ដែលបានជួបលោកយាយសោះ? ឬក៏ម៉េចដែរ​កាលហ្នឹង?

ខ៖ បាទ?

ក៖ លោកតា មានធ្លាប់ជួបលោកយាយ មុនពេលរៀបការ?

ខ៖ បានជួបតើ​ ព្រោះអ្ហឺនៅជិតគ្នា។

ក៖ អ្ហូ!

ខ៖ ខ្ញុំនៅភូមិនេះ យាយអ្ហឺគ្រួសារខ្ញុំ នៅភូមិ នៅខាងមុខវត្ត។

ក៖ អូ ចាស! តែលោកតា អត់ដែលស្រឡាញ់លោកយាយមុនអ្ហេ អីអត់ទេ។

ខ៖ ការស្រឡាញ់ វាមានហើយ​បានៗវាហើយនុ៎ះ​ ប៉ុន្តែអាមិនស្រឡញ់នុ៎ះ វាមិនស្រឡាញ់ វាយូរឆ្នាំ ពេក។

ក៖ អ៊ូ ចឹងទៀត។

ខ៖ តែដល់ពេលម៉ែឪគាត់ គាត់ស្រឡាញ់គ្រួសារខ្ញុំហ្នឹងអ្ហាណា ម្ល៉ោះហើយខ្ញុំ កាលណ្ណោះ​ កាលនៅពីហ្នឹងខ្ញុំ​មានការនឿយហត់​លំបាក​ ឃើញគ្រួសារ លំបាកខ្លាំងពេក ខ្ញុំអត់ចង់បាន មានគ្រួសារអីទេ ប៉ុន្តែគាត់​ខ្មោចយាយខ្ញុំ​ចេះតែតឿនៗទៅ ដល់ពេល​​គាត់ស្លាប់បាត់ទៅ​អីទៅអ្ហាណា ហើយខ្ញុំក៏មិនទាន់បានការទៀត។

ក៖ ហ៊ឹម! ហ្នឹងហើយ លោកតា។

ខ៖ ហើយគាត់ស្លាប់ ទើប​តែបាន២​-៣ឆ្នាំអ្ហាអី បានម៉ែ ឪពុកម្តាយខ្ញុំ គាត់បង្ខំពេក ការនៅឆ្នាំ៦៧ហ្នឹងអ្ហាណា។

ក៖ ចាស!

ខ៖ បាទ អាហ្នឹងចឹង។

ក៖ ចុះកាលហ្នឹង លោកតាអាយុប៉ុន្មានលោកតា?

ខ៖ ខ្ញុំកាលហ្នឹង អាយុ២២​ការ។

ក៖ អូ...ចាស!

ខ៖ ហើយយាយខ្ញុំ២៣ បងគាត់បងមួយឆ្នាំ។

ក៖ អ៎អូ...(សើច)

ខ៖ តែ តែបើគិតសាច់ៗឈាមវិញ គាត់ជីទួតមួយ។

ក៖ អរអូ...ត្រូវអ្ហឺ...ជាប់សាច់ឈាមបងប្អូនដែរ។

ខ៖ បាទៗ ហ្នឹងហើយ។

ក៖ ចឹងៗ បានចាស់ៗ​ចង់ឱ្យ​រៀបការ​អត់រៀប(សើច)។ ចុះ​​លោកតាកាលហ្នឹង លោកតារៀបចំអាពាហ៍ ពិពាហ៍តាមច្បាប់ទម្លាប់ហ្នឹង កាលហ្នឹង​លោកតា​រៀបចូលដណ្តឹងលោកយាយ បង្គាប់ថ្លៃប៉ុន្មានដែរ? អីក៏​យ៉ាងម៉េចដែរ?

ខ៖ កាលហ្នឹង យើងមានធនធានកម្រិតទាប ហើយរៀងមធ្យមកាលណុង វា​​កាលហ្នឹងណា​ពិតជាតម្លៃ ថ្លៃ​ ពិតជាថ្លៃផ្ទះ២៥០០ លុយខ្មែរហ្នឹង ខ្លាំងណាស់​ (សើច) មិនធម្មតាទេ។

ក៖ ចាស!

ខ៖ អាហ្នឹង យើងដឹងថាឱ្យគាត់ហ្នឹង២៥០០ហ្នឹង ថ្លៃទេ​ប៉ុណ្ណឹង​ ពីដើមអត់មានប្រាប់របស់អីទេ គេយាយថ្លៃផ្ទះ។

ក៖ ចាស! លោកតាចឹងវិញ?

ខ៖ ហើយដល់ការ​ នៅលើខាងប្រុសទៀត មែនការស្មើដូចឥឡូវហ្នឹងទេ។

(បងស្រីនិយាយកាត់៖ បង្គាប់ទិញផ្ទះឱ្យមួយម៉ងអ្ហេ លោកតា?(សើច)

ខ៖ បាទ! ខ្ញុំជូនលុយទៅ គាត់យកទៅទិញផ្ទះបណ្ដោយ។

ក៖ អូ! ចឹងកាលហ្នឹង អ្ហឺ...ផ្ទះធ្វើហ្នឹង តាបាក់លុយ អ្ហឺ​...២០០០​ ធ្វើបានផ្ទះមួយហ្នឹង?

ខ៖ ធ្វើ...វាមិនបានអីនេះអ្ហេ គាត់ចូលលុយគាត់ចឹងទៅ។

ក៖ (សើច)

ខ៖ (សើច)

ក៖ ចាស! ចឹងពេលដែលការហើយ​ នៅផ្ទះដាច់ផ្សេងពីឪពុកម្តាយ លោកតាអ្ហេ?

ខ៖ នៅមួយឪពុកម្តាយ ព្រោះយើង...ព្រោះបងប្អូនហ្នឹង នៅខាងណ្ណោះ ប៉ុន​បងប្អូនក៏ច្រើនដែរ​ បងប្អូនថ្លៃអ្ហូ​ ព្រោះប៉ាពន្ធខ្ញុំ អ្ហឺ...គាត់ទី២​ បងបង្អស់គាត់នៅទេ តែបានមកគាត់ហ្នឹង​ទី២ តែវាច្រាល​ប្អូន​​អាក្រោមនេះ សុទ្ធ​គ្រួសារខ្ញុំ មានស្រីតែមួយហ្នឹងអ្ហេ ក្រៅពីគ្រួសារហ្នឹងមួយ ហើយសុទ្ធតែប្រុសទាំងអស់៦-៧នាក់ហ្នឹង។

ក៖ ចឹង! អ្ហឺ...លុយដែលបានបង្គាប់ថ្លៃផ្ទះហ្នឹង យកទីធ្វើផ្ទះហ្នឹង អ្ហឺ...ឱ្យឪពុកម្តាយទៅនៅជាមួយដែរ?

ខ៖ បាទ! ទៅនៅទាំងអស់គ្នា។

ក៖ នៅទាំងអស់គ្នា។​

ខ៖ ដល់ហើយ ដល់ខ្ញុំ និយាយទៅ ខ្ញុំបានមួយឆ្នាំអីហ្នឹងអ្ហឺ...ខ្ញុំអត់​​ អ្ហឺ...យើងពីដើមអ្ហា យើងបែកឆ្នាំងហើយ អត់នៅជាមួយទេ​អ្ហឺ...បាន២ឆ្នាំចឹង។

ក៖ បាទៗ!

ខ៖ បានបែក ដល់២ឆ្នាំ។

ក៖ ហើយ​ទាល់តែបាន២ឆ្នំាចឹង?

ខ៖ បាទ!

ក៖ ហើយលោកតា និយាយទៅ​ ទៅធ្វើផ្ទះនៅខ្លួនឯង ឬលោកតាជួល?

ខ៖ បាទ! ធ្វើនៅ ខ្ញុំមកនៅខាង ផ្ទះខាង កាលហ្នឹង​ ខ្ញុំអ្ហឺ...វាចូលក្នុងស្រុកសង្គ្រាមហើយអ្ហាណា ខ្ញុំធ្វើនៅផ្ទះ អ្ហឺ...ដី ដីបងខ្ញុំ​ សុំគាត់ធ្វើដី​នៅហ្នឹងទៅ តួចតាចអីចឹងអ្ហាឱ្យតែបាននៅទៅ​។

ក៖ ចាស តែលោកតាធ្វើខ្លួនឯងអ្ហេ លោកតា?

ខ៖ បាទ! ធ្វើខ្លួនឯង។

ក៖ អ៊ូ...ពូកែអ្ហា​ លោកតា កាលហ្នឹង(សើច)

ខ៖ (សើច) មានអីគ្រាន់តែថាធ្វើ ហើយអាហ្នឹង យើងយាយអ្ហឺ...យើងយាយថាពាក្យថាផ្ទះ ប៉ុន្តែវាអ្ហឺ...ខ្ទមល្មមៗ ចឹងទៅ ហើយយើងនៅចឹងទៅ។

ក៖ ចុះអ្ហឺ...បន្ទាប់មកទៀត លោកតាបានរៀបការមួយលោកយាយហើយ ប្រកបមុខរបរអី ដើម្បីចិញ្ចឹមជីវិតដែរ?

ខ៖ ខ្ញុំ! ហ៊ឹម​ ការហើយចឹងទៅ របបខ្ញុំ ដូចខ្ញុំយាយចឹង អ្ហឺ...យើងការហើយចឹង ទាល់អ្ហឺ...យើងមិនទាន់ធ្វើសឹកសង្គ្រាម យើងរៀនបានតិចណាស់ ហើយអាមុនហ្នឹងអ្ហា យើងរកស៊ីបាន៣ឆ្នាំហ្នឹងអ្ហា យើងអត់បានអីទេ ថាបាន យើងអ្ហឺ...រើបៗមក អ្ហឺ​...ស្រុក​ ស្រុកត្រូវរត់លូនម៉ង អស់អាហ្នឹង។ ខ្ញុំធ្វើស្រូវ ហើយនិងអ្ហឺ...របបអីមួយមុខហ្នឹង អ្ហឺ...ដាំបន្លែ និងនេសាទ តែវាតាមរដូវអ្ហា រដូវដែលយើងធ្វើនេសាទ ដើម្បីរកនេសាទទៅ ពាក់មូង ចងសន្ទូចអី អ្ហឺ...អីចឹងទៅ ដល់ពេលរដូវ អ្ហឺ...ដាំៗបន្លែ បន្លែលក់ស្ពៃ អ្ហឺ...អ្ហឺ...ខាត់ណា ស្ពៃជ្រក់អីចឹងទៅ ស្ពៃខ្មៅ ស្ពៃអីៗសព្វគ្រប់ អីៗចឹងទៅ យើងធ្វើចេះតែធ្វើចឹងទៅ អាហ្នឹង​យើងដាំ​ បន្លែទៅ។ បាទ! ដល់យើងធ្វើស្រែ យើងអាស្រែហ្នឹង វាតិចពេលអ្ហេ យើងអ្ហឺ...គ្រាន់តែភ្ជួរព្រួសអី អ្ហឺពីដើម អ្ហឺ..គេភ្ជួរព្រួសអីចឹងទៅ ចាំតែច្រូតកាត់អីចឹងទៅ។

ក៖ ចាស!

ខ៖ បាទ!

ក៖ ចុះអ្ហឺ ជីវិតលោកតា បានឆ្លងកាត់ដំណាក់កាលច្រើន​តិចម៉េច​មិនដឹងលោកតា?

ខ៖ បាទ!

ក៖ ចាស! ចឹង អ្ហឺ...ជិវិតមួយណាដែលសម័យកាលណា ដែលលោកតាចងចាំ អ្ហឺ...អត់ភ្លេចសោះឡើយ ក្នុងជីវិតលោកតា។

ខ៖ ហ្នឹង អ្ហឺ...ហ្នឹងណា ចងចាំហ្នឹងអ្ហា អត់មានយាយអ្ហេ អ្ហឺ...ដូចថាកាត់យកដុំៗអ្ហេណា។

ក៖ ចាស!

ខ៖ ហើយដល់មកចិញ្ចឹមមាន់ អាហ្នឹង​ឆ្លងមកហើយអ្ហេអូ កាលហ្នឹង​ ហ្នឹង​ឆ្លងមកដល់ជំនាន់លន់នល់ ចឹង​​យើង​គ្មានបានរកស៊ីអីទេ អ្ហេណា​​ជិវិតយើងអត់មានជា​ឯកជនអ្ហេ ដើរ​អត់តាណេក ពិបាក​អាៗពួកឆ្នាំ៧០ហ្នឹង បានរក​ដល់បានចូលជំនាន់លន់នល់ហើយ យើងរកមិនបានទេ ពេលដែលខ្ញុំនិយាយ​រៀប រាប់មិនអស់ចឹងទៅ ពេលដែលគេរត់ទៅ ពេលដែលគេនៅស្រុកកោះធំហ្នឹងអ្ហា នៅស្រុកកោះធំហ្នឹង គេទុកថាអ្នកជម្លៀស។

ក៖ ប្រជាជនថ្មី។

ខ៖ ប្រជាជនថ្មី ​គេមែនឱ្យយើងមាន សេរីភាពភ្លាមអ្ហេ ទៅដល់គេ គេចង់អ្ហឺ...គ្រាន់ថាគេមានចិត្តគេល្អៗណាស់ អ្ហឺ...យើងទៅនៅចឹង យើងគាំទ្រយើង គេមិនធ្វើអីឱ្យគេហួសអី ពាក្យសម្ដីគេ ខាងស្រុកកោះធំអ្ហា។ បាទ! ដល់ពេលយើងទៅនៅចឹងទៅ អ្ហឺ...រហូតដល់គេ យើងអ្ហឺ...នៅស្ទង់គេស្ទាបអ្ហេ ដល់យើងមិនរត់ មិនលូនទេ បានគេឱ្យសំបុត​ពីដើមគេហៅសំបុត្រ។ បាទ! គេធ្វើសំបុត្រឱ្យទៅ ដើរលោ...មានប្រេងកាត អីចឹងទៅ យកទៅដូរ ទៅដូរអី ខាងតាកែវ ដើម្បីយកចិញ្ចឹមជិវិត។ បាទ! អាហ្នឹងនៅឆ្នាំ៧៣ អ្ហឺ...ដើមឆ្នាំ៧៣! ៧៤ហ្នឹង ហ្នឹងហើយ។

ក៖ ចាស! លោកតា កាលហ្នឹង​ កាលសម័យហ្នឹងចូល អ្ហឺ​...សម័យប៉ុលពតហើយ ចឹងអ្ហឺ។

ខ៖ នៅអ្ហេ នៅក្នុងលន់នល់។

ក៖ ចាស! ចូលដល់លន់នល់ហើយ ហើយចូលដល់សម័យប៉ុលពត៧៥ហ្នឹង លោកតា?

ខ៖ បាទ ៧៥ហ្នឹង។

ក៖ ចាស! ៧៥ហ្នឹង​ ចឹងនៅក្នុងសម័យហ្នឹងមក លោកតាគេប្រើធើអីដែរ​លោកតា?

ខ៖ ខ្ញុំមកវិញអ្ហាណា​ ហើយខ្ញុំមកវិញហ្នឹងអ្ហា គេឱ្យធ្វើខាងទន្លេ យើងធើ្វមេ​ពីដើម គេហៅថាមេកំរង់ ក្តាប់មនុស្ស អ្ហឺ...៨នាក់​ ១០នា​ក់ចឹង។ គេចងក្រង​ទៅជាកម្រងហ្នឹង អ្នកណាមានគោ​មានពពែ​មានឧប ករណ៍អីប្រើប្រាស់ទេ។ គេឱ្យរួមគ្នា​ជាកម្លាំចឹងទៅ អ្ហា​​ហើយគេឱ្យធ្វើស្រូវហ្នឹង​ជាកម្លាំង​ធ្វើរួមគ្នា ដើម្បីបានផលចែកគ្នា អាហ្នឹង​នៅក្នុងជំនាន់លន់នល់អ្ហេ អត់ទាន់ដាច់អ្ហេណា​។ បាទ! ហើយដល់ទៅពេលចេះតែរស់ទៅ ដាំស៊ីអត់ ស៊ីឈ្លានទៅ ស្រូវគេមានពោតអីចឹងអ្ហឺ ប៉ុនថាវាដីល្បាប់។ បាទ! ហ្នឹង អ្ហឺ...អ្ហឺ...វាៗល្អ ដាំទៅ​ចឹងបានគេថា វាស្រុកទន្លេ​ចឹងបានថា គេថាដីៗល្បាប់​ទោះស្លាប់ទេ។ យើងដាក់អីក៏បានដែរ ដំឡូង​ ដាំទៅ អ៊ូ...តាឡូង មិនបាច់អ្ហេ ដល់ពេល៧៥វិញ គ​រចោល ឃើញអ្ហេ ៧៥វិញ ឃើញអ្ហេ​អាហ្នឹង​ទម្លាប់។​

ក៖ ចាស!

ខ៖ ប៉ុណ្ណឹង​ដំឡូងពេលល្បាប់ ដំឡូងឈើ ដំឡូងមី គ្រាន់ហ្នឹង​កាប់ដាក់ៗ ទើប​មើលមែក ហើយចឹង ពាក្យមួយបុរាណអ្ហា អាហ្នឹង​​ហើយចុះ កុំឱ្យនៅក្នុងពេក កុំឱ្យវាមិនល្អ អ្ហឺ...នាឯ វាមិនល្អស្រាប់អ្ហាណា គេថា​បើយើងទៅ​គេថាឱ្យយើងទៅកោះស្លាកែត អ្ហឺ...កោះស្លាកែត ហ៊ឹម! វាគ្រាន់តែក្នុងនាមជាកោះហ្នឹង វាសម្បូរ។ បាទ! ហើយចឹង​កោះដែលអ្នកណាសម្បូរ​ហ្នឹង គេហៅថាកោះស្លាកែតហើយ ហ៊ឹម! ហើយតាបូងហ្នឹង យើងថាអ្ហឺ...យើងចិញ្ចឹមខ្លួនមិនរស់ នៅសម័យសង្គ្រាមអ្ហា។ បាទ! ហើយអាហ្នឹង​ចុះ​ហើយបានឆ្លងអ្ហា យើងបានឆ្លង៧៥! ៧៥! ហ៊ឹម អ្ហឺ...កាលហ្នឹងខ្មែរ យើងថាខ្មែរយើង យើងហៅថាខ្មែររំដោះអ្ហា ដែលវាយជាមួយលន់នល់ បើយើងខ្មែរ (សើច) អាដេញ​ ខ្មែររំដោះហ្នឹង​ក៏ខ្មែរ​ ហើយដល់ចឹង​ខ្មែររំដោះហ្នឹង។ វាវាយឈ្នះលន់នល់​យកភ្នំពេញហ្នឹងបានហើយ។ បាទ! ហើយដល់ចឹង​គេគៀ គៀប្រជាជន គៀអីចឹងទៅ​នៅក្រោមហ្នឹង។ វាទៅជាយើងហ្នឹង គេហៅថាមូលដ្ឋានវិញអ្ហាដែលពេលគេគៀខែ៥ហ្នឹង​ហ៊ឹម! គេគៀ គេអី ដល់ពេញទៅអ្ហា យើងទៅនៅចឹង យើងដឹងថានៅចឹង យើងនៅអ្ហឺ...ដ្ឋាន យើងនៅហ្នឹង ស្រាប់ចឹង​ បាទ​!​ នៅហ្នឹងអ្ហា គេបង្កបង្កើតស្រូវ បង្កអីចឹងទៅ​ដល់ពេល ដូចយើងនិយាយម៉េចចឹងថា ដល់ពេលអាៗគ្រាន់ហ្នឹង គេឈានទៅហើយ ប៉ុន្តែមិនទាន់ចេញមុខ ប៉ុលពតហ្នឹងទេ។ គេគៀប្រជាជនហ្នឹង​យកអ្នកជម្លៀសហ្នឹងទៅ​យកទៅខេត្តអីចឹងទៅ។ បាទ! អាហ្នឹង​ពេញវរវឹកអីចឹងស្រួល បើព្រឹកហ្នឹង ពិបាកហត់កំព្រីកំព្រា។ បាទ! ចឹងបានអ្នកជម្លៀសទៅ វាទៅ​តាមដល់ខេត្តណាគេសម្បូរ​បានគេទៅ​នៅ​ ព្រះវិហារ​គេរស់ស្រួល។

ក៖ ចាស! ម៉េចលោកតា​ដឹង?

ខ៖ ព្រោះអ្នកដែលទៅហ្នឹង​ គេសម្បូរហូប។

ក៖ កាលហ្នឹង គេមកជម្លៀសលោកតា​ទៅណាដែរ?

ខ៖ មិនទៅទេ ព្រោះយើងមូលដ្ឋាន គេអត់យកទៅដែរ។

ក៖ តែក្រុម...

ខ៖ ខ្ញុំនៅអាដែរ។

ក៖ ក្រុមគ្រួសារលោកតា នៅក្រុមគ្រួសារលោកតា ។

ខ៖ នៅច្បាស់អ្ហា នៅតែបងមួយអ្ហេ​បងមួយហ្នឹង គេដាក់ទោសគាត់ថា​រាស្ត្រដែរអីហ្នឹង ចឹងបានថា​គេយកទៅដាក់គុកមួយ តែប៉ុណ្ណឹងអ្ហេបងប្រុស ខ្ញុំអស់គ្រួសារនឹងគេ​ អ្ហេ​ដល់ចឹង គេឱ្យខ្ញុំហ្នឹង​នៅកន្លែងគេចឹងមួយ។ គេចេះយកទៅហើយ ហើយអ្នកដែលចំខេត្តបាត់ដំបងហ្នឹង ងាប់មួយស្រុកហ្នឹងខ្លាំងគឺ​ចំបរចំនៅ​កន្លែងស្រុកបងប្អូនខ្ញុំ​ដល់ពេលខ្ញុំទៅ​ជីដូនមួយ។ គេរៀបឥវ៉ាន់ទៅ​ចំមូងហ្នឹង​ ស្រុកមូងហ្នឹងងាប់ ងាប់​តដឹងថាមនុស្សស៊ីមនុស្ស។ បាទ! ក្មួយៗខ្ញុំអីហ្នឹង គេមកវិញ​ហើយបងខ្ញុំ​ទៅចំតែហ្នឹង​ស្លាប់​ហើយបងជីដូនមួយ​អស់២!៣! សម្បុក។

ក៖ ចុះ...

ខ៖ ហើយបងជីដូនមួយ និងបងបង្កើត។

ក៖ ហើយម៉េច បានអ្ហឺ...អ្នកដែលជម្លៀសទៅ អ្នកខ្លះអត់ចឹង​លោកតា?

ខ៖ ដែលបែកហើយ យើងទៅពីពេញ​ពីអីហ្នឹង នៅលើហ្នឹងអ្ហា​វីស។

ក៖ អ៊ូ!

ខ៖ ហើយទៅដេញនៅ អ្ហឺ...អាហ្នឹង​តំបន់​ត្រូវចែកគ្នា អ្ហឺ​...ហើយកាលហ្នឹង អ្ហឺ...គេចែកត្រឹមហ្នឹងអ្ហា ទៅវត្ត ហើយថាដូចវត្តឈូកមាសកាត់ចឹងអ្ហា ខាងលន់នល់ ហើយដកអាត្រឹមហ្នឹងចេះទៅ ត្រឹមវត្តជម្លៀសអញ្ចេះទៅ​នៅក្នុងតំបន់ប៉ាទាញប៉ាទុង។

ក៖ ចាស!

ខ៖ រួចទៅ​ដល់ផុតតិចទៅ ហើយបណ្តាដែលផ្សេងទៅ​ជាតំបន់រំដោះ។ បាទ! អាហ្នឹងចឹង​ហើយចឹង ចឹង​ ហើយទៅ ហើយទៅ ជីវិតខ្ញុំ​ទាំងប៉ុន្មាន អ្ហឺបានហ្នឹង វាទៅ...បើថាខ្ញុំម្នាក់ទេហ្នឹង។ បងប្អូនទូទាំងប្រទេសហ្នឹង​វាចឹងអ្ហា​ បើៗថាខ្ញុំម្នាក់ទេ បងប្អូន​វាទូទាំងប្រទេសហ្នឹងវា វាចឹងអ្ហា​វាអត់បានរកស៊ីអីទេ តាំងពីឆ្នាំ មុនអ្ហឺ...មុន៧០ទៅរហូតអ្ហា យើងអត់បានរកអ្ហេ​ គេចវៀសរត់​គេចវៀសរត់អីចឹងទេ អាហ្នឹងឆាកជីវិតនៅពេលហ្នឹង។

ក៖ ចាស!

ខ៖ បាទ!

ក៖ ចាស! ចឹង​ចុះជីវិតលោកតា កាលហ្នឹងម៉េចទៅលោកតា? កាលហ្នឹង​គេប្រើធ្វើអីទៅ ហើយគេដែល ធ្វើបាបអត់?

ខ​៖ ខ្ញុំ​គេអត់មានធើ្វបាបធើ្វអីទេ ហើយគេ​ហើយទៅដល់ចឹងទៅ អ្នកខ្ញុំហ្នឹង​គេឱ្យខ្ញុំធ្វើតម្រាប់តាម​សំ ណាក់ក្រុមអី ក្តាប់គ្នាយើងវិញ ដូចគ្នាចឹងអ្ហាណា ហើយចឹង...

ក៖ ចាស!

ខ៖ បាទ! ហើយអាហ្នឹង អ្ហឺ...ឃើញថា អ្ហឺ...ជីវិតហ្នឹង ឃើញថា ហើយដល់ចឹង ដែល​យើងចង់រក...ស៊ីមានបាន យើងទៅអត់រួចអ្ហេ វាជួបឧបសគ្គនៅខាងក្រៅ។

ក៖ រ៉ាំរ៉ៃ...

ខ៖ សង្គ្រាម វាអ្ហឺ...វាអត់នេះទេ អាហ្នឹង ចូលសឹងថាវា សង្គ្រាម​វាពិឃាត។

ក៖ អូ!

ខ៖ វាដូចជា តាំងមកចឹង...

ក៖ អូ!

ខ៖ អ្ហឺ...ចឹង វាមានរឿងមួយ គេយករឿងអ្ហឺ...រឿងប្រវត្តិសាស្ត្រឬក៏រឿងនេះ អាដេញ​រឿងពុទ្ធទំនាយ ខ្ញុំអត់យាយអ្ហេ​។ ពុទ្ធទំនាយ គេថាយើងផ្លូវអត់នៅមានដើរ មានស្រែអត់។

បងស្រីយាយកាត់៖ អត់មានធ្វើ...

ខ៖ អ្ហឺ...មានស្រូវអត់មនុស្សហូប មានផ្ទះអត់មានមនុស្សនៅ រឿងហ្នឹងគឺពិត​ស្រូវពិត ផ្ទះខ្ញុំនៅហ្នឹងមានអស់ខ្សត់ដូរក្តី វាផ្ទះអី អ្ហឺ...ក៏អត់មាននៅ។

ក៖ សម័យប៉ុលពត?

ខ៖ បាទ ! ផ្លូវថ្នល់ ប៉ុនថ្នល់ហ្នឹង ជំនាន់ហ្នឹង ប្រហែលជាបួន​ប្រាំម៉ែត្រទេ។

បងស្រី៖ ចាស!

ខ៖ មែនទែន ស្មៅដុះមួយជំហៀងទល់...រួចវាយ៉ាងម៉េច អាហ្នឹង វាអត់មានទិសដើរអ្ហា។

បងស្រី៖ អត់មានអ្នកដើរ។

ខ៖ អ្ហឺ...ចឹង ផ្ទះនោះហ្នឹង អត់មានមនុស្សនៅអ៊ីណា​ ទាហានលន់នល់ វាចេះតែរុះ​ទៅអស់ទៅ។ បាទ!ហើយស្រូវ វានៅពាសវាល​ពេញស្រែ អត់មានមនុស្សច្រូត។

បងស្រី៖ អត់មានមនុស្សច្រូត!

ក៖ ចាស!

ខ៖ គេហៅជំនាន់ហ្នឹង​គឺ...​បើយើងយករឿងពុទ្ធទំនាយ យកមកនិយាយអត់ខុសអ្ហេ។

ក៖ ចាស! ចុះពុទ្ធទំនាយហ្នឹង លោកតាយកពីណាមកដែរ?

ខ៖ ប៉ុនកាលហ្នឹង វា​យកចងក្រងមក និយាយមើល​ដូចគេថា ដូចច្បាប់​ក្រុមង៉ុយ ដូចអ្នកច្រៀងចំប៉ី រឿងក្រុមង៉ុយ ក្រុមអីចឹងអ្ហា ហើយរឿងហ្នឹង វាគឺជារឿងពិតចឹង ហ្នឹង​បើយើងយកពិនិត្យ អាជាក់ស្តែង ជីវិតយើង វាដូចជាឃើញរឿងពិតអ្ហេ​ ហើយគិតថា​អាអ្នករៀបចំមកហ្នឹង វាដូចពិត​ដូចដឹងមុន ហើយច្បាស់ម៉េស ហើយដល់ចឹងទៅ ហើយច្បាស់ៗម៉េស?

ក៖ ចាស!

ខ៖ ហើយអ្ហឺ...ដល់ចឹងអ្ហឺ...យើង​អាហ្នឹងអ្ហឺ...វាពិបាកហួស ជំនាន់ហ្នឹង អ្ហឺ​...វាចឹងអ្ហា និយាយកាត់ៗ​ដល់ខ្ញុំយកលម្អិតវិញ និយាយៗហើយ ទឹកភ្នែកតែរហូត​មួយយប់ៗ ដេកតែនៅត្រង់សេ​អ្ហា ចៅឯងគិតមើល។

ក៖ ចាស!

ខ៖ ត្រង់សេ​ នៅហ្នឹងក៏ដោយ ទៅនៅណាក៏ដោយ គេជីកហើយគេជ្រក ពេលគេធើជាអក្សរកចឹងអ្ហាណា ហើយទៅ កូនៗហ្នឹងដាក់វា ជួនណាត្រង់សេរខ្លះ អ្ហឺ..ទៅហ្នឹង ពិនិត្យមើលចៃៗ​ពស់ខាំអ្ហា។

បងស្រី៖ (ភ្ញាក់ផ្អើល)ចៃពស់!

ខ៖ យប់ឡើង ដេកស្តាប់តែសម្លេង​គ្រាប់​ ហើយកប៉ាល់ហោះ។

ក៖ ត្រូវហើយ លោកតា​ខ្លាច​។​

ខ៖ ចាំ​តែចឹង! ចឹងបានថា យើងខ្លាចតែវា អត់ទាន់ដល់កំណត់ទេ​ មូលហេតុថា​បានខ្ញុំថា​​តែបើវា​អត់ងងុយរាល់តែយប់នៀក តើវាអាចនៅខ្លាច​អ្ហេ​​ដ៏ទៅចឹងអ្ហេ ដ៏ដេកលក់ទៅ វាបាត់ខ្លាចហើយ ដ៏ងងុយពេកទៅងាកតែខ្លួន លក់ហែង​កណ្តាលវាលចឹងទៅ អាមូសខាំ អីឈឺ​ក៏មិនឈឺ។

ក៖ អូ!

ខ៖ ហ្នឹងបានគេថា​ទៅ តែដេកលក់បាត់ខ្លាច ហូបបាយឆ្អែតហើយ វាបាត់ឃ្លាន។

ក៖ ចាស​!

ខ៖ ហ្នឹង! ហ្នឹងគឺចឹង​តែដេកលក់បាត់ខ្លាច ហូបបាយឆ្អែត បាត់ឃ្លាន ។

ក៖ (សើច)

ខ៖ ហ្នឹង​​ដ៏ចឹងវែងអ្ហា

ក៖ (សើច) ចាស! បើយាយចឹង ហ្នឹងហើយ លោកតាចឹង អ្ហឺ...ពេលសម័យប៉ុលពតហ្នឹងដែរ លោកតា ដែលឃើញគេយកមនុស្សយកមកសម្លាប់ ផ្ទាល់ភ្នែកលោកតាអ្ហេ?

ខ៖ បាទ! ហ្នឹង​បានគេនិយាយថាអត់ផ្ទាល់​វា​គេមិនដែលឱ្យយើងឃើញផ្ទាល់ទេ អ្ហឺ...កាលណាគេយកទៅ​គេជួនណា​នៅសម័យហ្នឹង គេថាយើងអ្ហឺ...គេយកទៅកាប់ស្បូវឬក៏គេយកទៅវល្លិ៍ ឬក៏យកទៅអានេះ ឬមួយយកទៅអីណោះ។

បងស្រី៖ ចាស!

ខ៖ ហ៊ឹម! ហើយចេះតែទៅៗ គេឱ្យយើងឃើញអ្ហា គេអត់ឱ្យដឹងទេ។

ក៖ ចាស!

ខ៖ បាទ! ដល់ហើយចឹង កាលដែលធ្វើឃាតឆ្នាំហ្នឹង អ្ហឺ...នែជំនាន់ប៉ុលពតទេ គេយកទៅសម្លាប់ចោលណា។

បងស្រី៖ ចាស!

ខ៖ ហើយអ្ហឺ...វាស្រួលចឹង រួចអ្ហាអ្ហឺ...ឥឡូ​វ​អង្គការត្រូវអ្នកនេះ អ្នកនោះ បាទ! ហើយចឹងទៅ គេយកទៅ ទៅបាត់ៗទៅ រឿងហ្នឹង​រួចទៅ អាអ្នកនៅក្រោយចូលហ្នឹង​ទាំងគេទាំងក្នុង ចុះពេលដែលគេយកទៅ យើងដឹងថា​វាទៅគេឯងអី​នាំគ្នារាគនោមហើយ ហើយមិនបាច់និយាយ វាហួសហើយ អារឿងដែលជំនាន់ប៉ុលពត។ នែ! អា៣ឆ្នំា ៨ខែហ្នឹង! អ្ហឺ...ខ្លាំងជាងអា អាពីលន់នល់ ៧០​ហើយមកទល់នឹង៧៥ហ្នឹងអូ! បាទ! ព្រោះអាហ្នឹង ជាការស្លាប់របស់ប្រជាជន។ បាទ! អាហ្នឹង អញ្ចឹង​ហើយពេលហ្នឹង គេហៅអី​ គេហៅគុកអត់ជញ្ជាំង មនុស្សយើងមិនបាច់ចង ហើយដើរអត់ទៅរួច (សើច) ម៉េចមិនចង ដើរទៅរួច? ទេ! យើងមានណា យើងទៅភូមិនេះ ភូមិនោះ អ្ហឺ!យើងដឹង ហើយអ្ហឺ...យើងរត់ទៅអ៊ីណារួច យើងអត់រួចអ្ហេ។

ក៖ ចាស! សង្គ្រាមរុំារ៉ៃ។

ខ៖ បាទ! ហ្នឹងជាគុក តែគុកអត់ជញ្ជាំង។

ក៖ តែលោកតាអ្ហឺ...ពេលហ្នឹង អ្ហឺ...លោកតាមានចងចាំទិដ្ឋភាពអីជាងគេសម្រា​ប់ជីវិតលោកតាដែរអ្ហា?

ខ៖ ហើយកាលហ្នឹង ដូចខ្ញុំចាំចឹង ដូចខ្ញុំហ្នឹង យាយចាំចឹងហូរហែរហ្នឹង។

ក៖ ចាស ច្រើន...

ខ៖ តែគ្រាន់តែថា វាអញ្ចេះតែឥឡូវយើងនិយាយមួយ តែឥឡូ​វយើងចូលរឿងដោយបច្ចុប្បន្ន ឥឡូវវា ចឹងអ្ហាណា​ស្រុកយើងឥឡូវចឹងអ្ហាណា?

បងស្រី៖ ចាស!

ខ៖ បាទ! ឥឡូវបែកនៅឆ្នាំ ១៩៧៩។

ក៖ ១៩៧៩!

ខ៖ ឥឡូ​វយើងឆ្លងកាត់ ចឹងទៅចុះ ពីព្រោះនៅជំនាន់ហ្នឹង យើងត្រូវចាំថា អ្ហា! អ្ហឺ...ដាច់៧៦! ៧៦! ៧៧!៧៨! អាហ្នឹង គេផ្លាស់អ្នកត្រួតពិនិត្យអ្ហា ហើយដល់ហើយ អាហ្នឹង​នៅតំបន់ហ្នឹង នៅតំបន់២៥។

ក៖ហ៊ឹម

ខ៖ដ៏ចឹង ដល់មនុស្ស អ្ហឺ...គេយកអ្នកដែលត្រួតយើងក្តាប់យើង អ្ហឺ...គេយកពីតាកែវ យកពីកំពត កំពង់ស្ពី ឱ្យយកមកធ្វើមេឃុំ ឱ្យមកធ្វើចាហ្វាយស្រុក ឱ្យមកធ្វើស្អីៗចឹងទៅ ត្រួតយើង​ងាយស្រួល វាអត់មានបក្សពួក នែ! ឃើញអ្ហេ​គេអត់មានបក្សពួកអ្ហេ ចឹងអ្នកដែលនៅហ្នឹង ពួកអ្នកគេ​ទាំងយើង​ចេះតែភ័យៗ អញ្ចឹង​ យើងមានមេឃុំអី​មានអី​ យើងត្រូវ​ខ្សែបណ្តាញ​ចាប់ៗបាត់ទៅ អ្ហឺ...អាហ្នឹង អញ្ចឹង អាហ្នឹងថា មានមេ វាស៊ីតាមខ្សែអីចឹងអ្ហា ហើយចឹង​នៅតំបន់យើងនេះ យើងជាហូរហែមក អ្នកស្រុក​អ្នកភូមិយើង យើងបានធើ្វការ​ដល់ពេលហ្នឹង យើងនៅបានធ្វើការដែរ ប៉ុន្តែបើ​អ្ហឺ...យាយឋានៈវី​រៈ ឋាន:អី​ចឹងយើង ហើយយើងអាក្រោមៗយើងមក​ឃើញមានពេលវិញ​ដល់មេប្រធាន​អនុប្រធាន​លើគេទាំងអស់។ ឧបមាថា​ចៅ ហ្វាយខេត្តដែលយើងនិយាយទៅ ​ក្រែង​​លោដល់ប្រទេសជាតិ​វាធំពេកអ្ហា រត់​​ចាហ្វាយខេត្ត​ក៏រត់មក ពីណេះ​ពីណោះមក​​ចាហ្វាយស្រុក​ក៏មកពីនេះ ពីនោះ​​មកជួប​ដល់អ្ហឺ...ពេលចឹង​ក៏មកជួប គេយកខ្សែទៅ ហើយគេយកតាម៉ុកៗ តាម៉ុកហ្នឹង​តាម៉ុកហ្នឹង​នៅភូមិនិរតី ​វាត្រូវឱ្យតែយើងត្រូវចាំថាជាន់មួយប្រទេសខ្មែរទាំងមូល គាត់យកពីតាកែវកំពត កំពង់ស្ពីដើរពង្រាយពេញ​មកប្រទេសខ្មែរអូ​! ហើយបើមិនជឿ​សួរអ្នកជម្លៀសហ្នឹងទៅអ្ហឺ...ពីបាត់ដំបង ជម្លៀសពីនិរតីទៅ​មណ្ឌលគីរី រតន:គីរី មួយភ័យភាគតិចអ៊ីណា អ៊ីណីវិញពីនិរតីអ្ហា...។ ចឹងបានថាហ្នឹង វាចូលដល់រឿងហ្នឹងអ្ហា វាវែងចឹង វាពិបាក។

ក៖កាលហ្នឹង លោកតាហ្នឹង ដោយសារសួរគេដែរលោកតា?

ខ៖ បាទ?

ក៖ ដឹងថា គេយកមនុស្សវិញដែរអ្ហូ ពីក្រុង​ពីខេត្តណា​ខេត្តណាអូ?

ខ៖ យើងមក​យើងមិនស្គាល់?

ក៖ រាល់ដង យើងមានឃុំយើង។​

ខ៖ គេធ្វើចៅហ្វាយស្រុកយើង។

ក៖ ចាស!

ខ៖ មិនមកៗ​តែប៉ុណ្ណឹង។

បងស្រី៖ ដល់ពេលមក មកសម្លាប់បណ្ដោយ។​​​​

ខ៖ ហ៊ឹម ហ្នឹងហើយ។

ក៖ មកយកមនុស្សវាយចោល។

ខ៖ អាហ្នឹង​ក៏គេមែនសុទ្ធតែវាយទាំងអស់ទេ តែគ្រាន់តែថា​អ្នកណាមានទោសល្មម​ទៅហើយ​ អ្ហាអ្ហឺ...តែអ្នកធើ្វការ មិនសូវបាននៅអ្ហេ។

ក៖ ចាស!

ខ៖ ជំនាន់ហ្នឹងអ្ហឺ...ដូចថា វាស៊ីប្រជាជន វាស៊ីអ្នកធើ្វការ។

បងស្រី៖ អ្នកធើ្វការ អ្នកចេះដឹងអី​យកទៅអស់ហើយ។

ខ៖ បាទៗ!

ក៖ អូ! ចុះលោកតាសំណាង​អត់អីអ្ហេ​កាលហ្នឹង?

ខ៖ ខ្ញុំ​​ធើ្វការនឹងគេកំប៉ិកកំប៉ុកចឹងដែរ។

ក៖ ហ៊ឹម!

ខ៖ តែដល់ពេលធើ្វទៅ​នៅចឹង​ នៅជំនាន់ហ្នឹង​គេរំសាយយើងអ្ហា រំសាយជិតដល់អ្ហាណា តែគេរំសាយយើង គេតាមដានយើងហើយ​រួចតែតាមដានខ្ញុំហ្នឹង​(សើច)។ ខ្ញុំក៏ហួសដល់ស្រុកខ្ញុំ បែកតិចទៅ​​ វាអាចរស់។

ក៖ (សើច)ចុះពេល...។

ខ៖ ចឹងបានថាតាមនិស្ស័យរបស់មនុស្ស។

ក៖ ចាស!

ខ៖ វាចឹងអ្នកខ្លះឆ្លងអត់រួច​ទៅហើយ។

ក៖ ហ៊ឹម!

ខ៖ ហ្នឹង វាចឹងទេ។

ក៖ ចុះលោកតា កាលហ្នឹង​មានដែលបន់ឱ្យឆាប់ដាច់ពីសម័យប៉ុលពតអ្ហេ?

ខ៖ អត់ទេ​អាហ្នឹង​វាជិតការ។

ក៖ អត់ទេ?

ខ៖ បន់ហ្នឹង​ វាដេកតែពីបន់ដល់ហើយ ប៉ុន្តែយើងមិនដឹងទៅអ៊ីណា​ដូចខ្ញុំថាចឹងអ្ហា​គុកអត់ជញ្ជាំងហើយ​យើងរត់ទៅអ៊ីណារួច វាអត់​ អត់ទេណា អត់មានក្រឡារត់ទេ អ្ហឺ...គុក​យើងដើរទៅនេះតាហ្នឹង ទៅនោះក៏តាហ្នឹង​យើងអត់ដឹង​នេះ​ យើងចេះតែបោះទៅចឹង ហើយយើងមិននឹកស្មានថា វាអាចមានថ្ងៃអា៧អ្ហេ យប់៧អី។

បងស្រី៖ ៧មករា!

ខ៖ អា៧មករាហ្នឹង វាមិនអាចមានថ្ងៃហ្នឹងទៀត ហើយចេះតែចឹងអ្ហា អាក្តីអស់សង្ឃឹមហ្នឹងអ្ហា វាមិនដឹងទៅអ្ហាអីអ្ហេ ហ៊ឹម...គិតថា ហ៊ឹម...វាមិនដឹងទៅជាអីទេ អីទេ។

បងស្រី៖ ទិវារំដោះជាតិ។

ក៖ ចាសៗ!

ខ៖ តែដល់ ដល់ពេល បាទ​! បានមានថ្ងៃ៧មករាហ្នឹង បានៗមកមានគេមករំដោះវិញ។

ក៖ ចាសៗ! លោកតា ហើយលោកតាមានអារម្មណ៍ម៉េចដែរ។ កាលហ្នឹង​គេមករំដោះភ្លាម លោកតាទៅរកក្រុមគ្រួសារឬក៏ធ្វើអីដែរ?

ខ៖ បាទៗ! អត់ទេ ដល់អញ្ចេក​ដល់ពេលយើងទៅរកក្រុមគ្រួសា រនៅតែណាទៀតអ្ហា​ដែលអារឿង​ក្រុមគ្រួសារនេះទៅ​អាណាស្លាប់ ដឹងស្លាប់អស់ហើយ ព្រោះអ្នកដែលគេ គេជម្លៀសទៅ​ដូចជាបាត់ដំបង ដូចជាអីចឹងអ្ហាណា​ គេត្រូវមកវិញ​ដូចយើងដឹង​គ្រួសារនៅ គ្រួសារយើងមិននៅ ថាអត់អីចឹងអ្ហាណា។

ក៖ ចាស!

ខ៖ ដល់ពេលនេះទៅ​យើងនាំគ្នា​ដល់ពេលមុនដំបូង គេចងទៀតអ្ហា​នៀកគេចងទៀតហើយ កម្រ​​គេច​ក្រុម​អ្នកខ្លះមានអ្នកនេះទៅ​ មួយក្រុមៗ​ដើម្បីចែកដីគ្នាហ្នឹងធ្វើស្រែទៅ បាទ! អាពេលដែល៧៩ហើយ មក​ ៨០! ៨១! ៨២ចឹងអ្ហា។

បងស្រី៖ ចាស!

ខ៖ ហើយដល់រួចហើយ គេចែកដីចឹងអ្ហា​មកទល់ឥឡូ​វចឹងមកម៉ង​ដល់ពេលចែកខ្លះអីចឹងទៅ។

ក៖ ចាស!

ខ៖ ចឹង​បានយើងមិនចង់និយាយ អ្ហឺ...ជីវប្រវត្តិរបស់ខ្មែរយើង។

ក៖ ជូរចត់!

ខ៖ បើយើងគិតថា ​បើរឿងជាតិ​ពិបាកផុតលេខហើយ ហើយថាវាថ្មីពេកទើប៥០០ឆ្នាំហ្នឹង ប៉ុណ្ណឹងអ្ហេ ​ហ៊ឹម! រួចហើយ យើងគិតពីប្រទេសគេអ្ហេ នោះប៉ុន្មាន? នោះឥឡូ​វខ្ចីញ៉េញ​៥០០ឆ្នាំ។ វាៗ​តិចពេក គេៗសុទ្ធតែរាប់ពាន់ឆ្នាំ​រាប់​មិនដឹងថាប៉ុន្មានពាន់ឆ្នាំអ្ហេហើយដល់ចឹង​ថាវាហៅថាលំបាកអ្ហា​ដល់ពេលចឹងទៅ យើងគិតទៅវាឆ្អែតចិត្ត ហើយបានមកឥឡូវនេះ វាគិតមកឆ្នាំ៥០ជាង ៦០ជាង។​

​ក៖ ចាស!

ខ​៖ ដូចពី១៩០០ ខ្ញុំកើតនៅ៤៥ ពេលដែល៥៥ ខ្ញុំបាន! អ្ហឺ...ខ្ញុំអ្ហឺ...១០ឆ្នាំអ្ហា ១០ឆ្នាំ ហើយរួចអ្ហឺ..៥៥! ៥៦! មក​អ្ហឺ...៦០មក ខ្ញុំជំទង់ហើយ​មកឆ្នាំ៦០​ ខ្ញុំមានអាយុ ១៥ឆ្នាំ។

បងស្រី៖ អូ!

ខ៖ បាទ! ហើយនេះក៏ដឹងដែរណា?

បងស្រី៖ អូ! ដឹង!

ខ៖ ដឹង! ធ្វើអីចឹងទៅ។

ក៖ ចាស!

ខ៖ បាទ! រួចអ្ហឺ...ដល់អាពេល៦៧ អូ!៧០! ៧០! អូ​៦៧! ឃើញអ្ហេ ខ្ញុំអាយុ២២ឆ្នំា ខ្ញុំការ។

ក៖ ចាស! លោកតាមានកូនចំនួនប៉ុន្មានដែរ​មកដល់ឥឡូវ?

ខ៖ ខ្ញុំ​ កូនខ្ញុំខាងណោះ៨នាក់នោះ តែវាស្លាប់ពីតូច​ពីរអស់ហើយ​ នៅសល់តែ៥! ៣! រាល់ថ្ងៃហ្នឹង ស្លាប់កូនបងមួយ...ទៀតហើយ ស្លាប់​​ប៉ុន្មានខែមុនហ្នឹងណា ហើយបានបួន។

បងស្រី៖ ស្លាប់ដោយសារអីលោកតា ដោយសារអី?

ខ៖ បាទ! ស្លាប់ដោយសារអី ដោយសារជម្ងឺ​អ្ហឺ...គាត់អ្ហឺ...អាយុ៥០! ៥១!​៥២ដែរហើយហ្នឹង កូនស្រីខ្ញុំហ្នឹង។

ក៖ ដោយសារជម្ងឺ។

បងស្រី៖ ដោយសារជម្ងឺ?

ខ៖ ជម្ងឺ​ជួនណាហូបស្រា ហូបអីរញ៉េរញ៉ៃ ហើយចឹងទៅ​យើងនិយាយ គាត់មិនសូវស្តាប់។

ក៖ ដល់ពេល អ្ហឺ...លោកតាចឹងទៅ កូនប៉ុន្មាននាក់ទៀត គាត់ស្លាប់ដោយជម្ងឺដែរ​លោកតា?

ខ៖ អាហ្នឹង នៅតូចៗ​ហ្នឹងជម្ងឺវា។​

ក៖ ហ្នឹងជម្ងឺតូចៗហ្នឹង។

ខ៖ បាទ! តូចៗហ្នឹង។

បងស្រី៖ នៅជំនាន់អាពត លោកតាអ្ហូ?

ខ៖ បាទ! នៅជំនាន់ប៉ុលពតហ្នឹង អស់៣! ហើយអ្ហឺ...នៅឆ្នាំ៦៨!មួយ...អ្ហឺ...អាបងគេបង្អស់ហ្នឹង មួយ​អាពេលទើប​កើតហ្នឹង ទើបបាន៥ខែទេ ហ្នឹង​យើងគ្រាន់តែរាប់តែកូនទេអ្ហាណា ហើយចឹងកូនវា​៨នាក់​ ស្រី៤ ប្រុស៤​ ហើយដល់ចឹងអ្ហឺ...ស្រីអត់មានរបូតទេ អាហ្នឹងចឹង​ តែប្រុសអ្ហេ អស់៣។

ក៖ ចាស!

ខ៖ ហើយអ្ហឺ...ស្រីទើបតែស្លាប់ ហ៊ឹម! បីបួនប្រាំខែមុនហ្នឹង​​អ្ហាណា។

ក៖ ចាស! លោកតា​កូនទាំងអស់ហ្នឹង​ឈ្មោះអីដែរអ្ហេ​លោកតា? កូនបង្កើត?

ខ៖ កូន​ អ្ហឺ...វា អាតូចៗហ្នឹង វាៗភ្លេចឈ្មោះខ្លះដែរ។

ក៖ ហ៊ឹម!

ខ៖ អាកាលស្លាប់នៅតូចៗអ្ហា។

បងស្រី៖ ចាស!

ខ៖ ហើយយើងនិយាយពីអាបងគេហ្នឹង វាស្លាប់តូចដែរ ប៉ុន្តែខ្ញុំដាក់ឈ្មោះវា​ថាអាសុខា​ ហើយអ្ហឺ...មកបន្ទាប់ទី២មក វាទើបតែស្លាប់ហ្នឹង មីស្រីហ្នឹង អាហ្នឹង អ្ហឺ...គេហៅមីសម។

ក៖ ហ៊ឹម!

ខ៖ ហ្នឹង! កូនទី២អូ កូនទី៣មក អ្ហឺ...ឈ្មោះ ស្រីសាយ។

ក៖ ហ៊ឹម!

ខ៖ អាហ្នឹងវា អ្ហឺយើងដាក់តាមត្រកូល​ដាក់សាយ​ដាក់សម​អីចឹងអ្ហាមក។

បងស្រី៖ ចាស!

ខ៖ ណា! ហើយមកដល់អាទី៤ហ្នឹងមក មានអ្ហឺ...អាហ្នឹងប្រុស​នៅសល់តែមួយហ្នឹង សឿន​ ហើយមកទៀត​តាក់សូង តាក់សៀម​ ពៅគេ​អស់ហើយ នៅរាល់ថ្ងៃហ្នឹង​ហើយមិនបាច់អ្ហេ ដឹងឈ្មោះអីទៀតអ្ហេ​ ពិរោះ​អ្ហឺ!​វាភ្លេចឈ្មោះអស់ហើយ។

ក៖ ចាស! តើលោកតា លោកតាឱ្យ​គាត់រៀនសូត្របានដល់កម្រិតណាដែរ?

ខ៖ អ្ហឺ! នៅសម័យហ្នឹង អ្ហឺ...អាខ្លះ អ្ហឺ...បានរៀនដល់ទី៩ ទី៨អីចឹងទៅ ហ្នឹងណា​។ កាលបែកហើយ វាអត់ណា​ហ្នឹង​​ វាទើប​បានរៀននៅអ្ហឺ...សម័យបែកហើយចឹង ហើយគេហៅឆ្នាំ៨០។

ក៖ ចាស!

បងស្រី៖ ចាស!

ខ៖ ឆ្នាំ៧០-​៧៩ អូ!

ក៖ ហើយលោកតា ប្រកបមុខរបរធ្វើអីដែរលោកតា?

ខ៖ ខ្លះ ក៏របរជីវិត បើយាយទៅ អ្ហឺ...ជាអ្នកលក់ដូរចាប់ហួយ

បងស្រី៖ សុទ្ធរកស៊ី!

ខ៖ បាទ! អាមួយនៅក្លោងទ្វានេះ ដាក់លក់នេះ កូនប្រុសសល់មួយហ្នឹង ហើយមីមួយទី២ហ្នឹង លក់អ្ហឺ...បន្លែលក់អីខាងក្នុង ហើយមីទី៤ហ្នឹង វាលក់ អាដេញអ្ហឺ...ឡេ វាទើបបើកលក់អា...របស់ៗបោះដុំអូ​បោះដុំអូ​ តាំងពីស្អីៗ​សព្វគ្រប់ចឹងទៅ។

ក៖ចឹង! កូនលោកតាទាំងអស់ មានដែលធ្លាប់ឱ្យលោកតាពិបាកចិត្តអ្ហេលោកតា?

ខ៖ បាទ! វាបើកូនវាដូចជាមិនសូវអ្ហេ ប៉ុនអាចៅនេះ វាដូចជាពិបាកជាង(សើច)។

ក៖ (សើច)

ខ៖ អ្ហឺ...ជួនវា​រាប់អានគេ វាស្អីៗចឹងអ្ហា ហើយវាភ្លើតភ្លើន តាមគេតាមឯង។

ក៖ ហើយលោកតា បានទូន្មានគាត់យ៉ាងណាដែរ?

ខ៖ អូ! អារឿងទូន្មានអ្ហេ អ្ហឺ...ក្មេងឥឡូវអ្ហេ យើងទូន្មានហើយ ប៉ុន្តែវាមិនស្តាប់គ្នាបាន​យ៉ាងណា វាអត់ៗស្តាប់​ចឹងថាវាយ៉ាប់អ្ហា​ទូន្មានហើយ តែវាអត់ស្តាប់​​ ២...នាក់ហើយ និយាយទៅ វាមិនស្តាប់អ្ហាវាអត់ស្តាប់យើងអ្ហេ។

ក៖ ហ៊ឹម! ចឹងអ្ហឺ...សម្រាប់អ្ហឺ...កូនៗលោកតាវិញ​អត់អីទេ ហើយសម្រាប់លោកតាវិញ សព្វថ្ងៃហ្នឹង​គាត់ដឹងគុណលោកតា​ដើរគន្លងធម៌​?

ខ៖ អត់អីទេ កូនៗនៅហ្នឹង​ហើយចៅ​​ភាគច្រើនចៅ ភាគច្រើន​ដែលគេល្អទៅ គេយកចិត្តទុកដាក់។

ក៖ ចឹង​លោកតា?

ខ៖ បាទ! ហើយខ្ញុំរាល់ថ្ងៃ ខ្ញុំពីនេះទៅរួចទៅខ្ញុំនៅជាមួយចៅ ខ្ញុំអត់ទៅនៅមួយអ្ហេ ខ្ញុំធើ្វផ្ទះមួយតូច​​នៅជាមួយ​កំពុងរាល់ថ្ងៃហ្នឹង​នៅជាមួយទេណា ប៉ុន្តែបាយទឹកអី​និយាយឱ្យ​អស់​រាល់ថ្ងៃនេះ ព្រលឹមឡើងយើងមកវត្តមកអីនេះ បើថា​យើងចង់ហូបវត្ត ហូបទៅ​តែនៅមើលទៅ ប៉ុន្តែភាគច្រើនយើងមិននៅហូបវត្តអ្ហេ​តែតិចហ្នឹង ខ្ញុំទៅផ្ទះកូន​ដ៏ទៅម្ហូបណាឆ្អិន ហូបអ្ហា​អត់រើសកើតចឹង ហើយតែអាណាហៅ អ្ហឺ...ឆ្អិនហ្នឹង​ហូបអាហ្នឹង។

ក៖ ចាស!

ខ៖ ហើយនៅម្នាក់ឯង យាយខ្ញុំគាត់ស្លាប់ទៅ​យូរហើយ។

ក៖ គាត់ស្លាប់ដោយសារអីដែរលោកតា?

ខ៖ យាយៗ បើនិយាយ យាយខ្ញុំអត់សូវឈឺអ្ហេយាយ​ តែដល់ឈឺ អ្ហឺ...ចឹងក្រពះ។

ក៖ ក្រពះ?

ខ៖ ហ៊ឹម! បាទ! តែមួយហ្នឹង អ្ហឺ...មកដេកកាល់ម៉ែត្រហ្នឹង មករាប់ខែទៅហើយ។

ក៖ កាលហ្នឹង គាត់អាយុប៉ុន្មានហើយលោកយាយ?

ខ៖ គាត់ស្លាប់៦០! ៦៣ គាត់ស្លាប់៧ឆ្នាំ តែគ្រាន់តែស្លាប់២០១៣

ក៖ អូ!

ខ៖ ហើយមកដល់ឥឡូវ ២០២០ហើយ ជិត១០ឆ្នាំហើយ។

ក៖ចាស លោកយាយឈ្មោះអីដែរ លោកតា?

ខ​៖អ្ហឺ...គាត់ឈ្មោះយឹម សែម

ក៖ អូ! ចាស! យាយទៅសុំទោសលោកតាដែរ ឬចឹងអ្ហាណា លោកតា​​គាត់អ្ហឺ...អ្ហឺមានជម្ងឺហ្នឹងដូចថារុំារ៉ៃអ្ហាណា​មានជម្ងឺហ្នឹង​ដូចថាយូរអ្ហាណាលោកតា​? តាំងពីកាលមក?

ខ៖ ហ្នឹង វារុំារ៉ៃហើយ ហើយហ្នឹងមួយ​នៅជិតខ្ញុំអូ​! អាក្មេងប្រហែលជាអាយុ​ក្មេងចាស់ហើយ ជាង៣០​ ហើយជំនាន់អ្ហឺ...គេទៅមើលឈាម​ទៅធ្វើតេស​ទៅកូរ៉េអ្ហា! ហើយវាមាឌដាំង ហើយល្អិត​ស្រាប់តែដល់ លែងពេទ្យ គេយកឈាមចឹងទៅ​ហើយគេថាកើតមហារីក គេធ្វើតេសអត់បានអ្ហឺ...ក៏គេ...

បងស្រី៖ អត់ដឹងអ្ហេហ្ន៎?

ខ៖ បាទ! គេកំណត់ឱ្យ៦ខែ។

បងស្រី៖ ហ៊ឹម!

ខ៖ ដល់៦ខែ ពិតបស់គេចឹង ស្លាប់​​ចឹងអ្ហឺ...បានជម្ងឺហ្នឹង វាសាហាវណាស់។ បាទ! វាឆាប់តែគេបា្រប់ខែណាគឺប៉ុណ្ណឹងហើយ។

ក៖ ចាស! ចឹងលោកតា អ្ហឺ...សម្រាប់លោកតា​មានបទពិសោធន៍ច្រើន​ឆ្លងកាត់ជីវិតច្រើនអ្ហា ហើយលោកតាមានអីដែលលោកតាចងចាំជាងគេ ក្នុងជីវិតលោកតាមកដល់ឥឡូវ​​​ដែលពិបាកចិត្តជាងគេចឹង អ្ហាណា?

ខ៖ អីគេ?

ក៖ ពិបាកចិត្តជាងគេម៉ងអ្ហា​ណា​លោកតា?

ខ៖ អាហ្នឹង វាមានចឹង​ពិបាកចិត្តសប្បាយចិត្តចង់មានចង់បានចឹង។ ជំនាន់ខ្ញុំអ្ហឺ...នៅពេញនិយមចឹង កាលហ្នឹង២០ជាងពិបាកសុទ្ធ ទាំងពីការស្លាប់រស់សង្គ្រាម។​

ក៖ ចាស!

ខ៖ បាទ! អាហ្នឹងគឺថាវាអត់មានពិបាក​លើសគេ​លើសឯង(សើច)។

ក៖ តែលោកតា​រឿងដែលសប្បាយចិត្តជាងគេ?

ខ៖ សប្បាយចិត្តជាងគេ​ដោយថា​យើង ឃើញថា​អ្ហឺ...វាមានតែពិបាក​ដល់ពេលសប្បាយចិត្តខ្លាំង វាមានអ្ហឺ...ស្រុក​ទេសយើង។ វាមានការវិវឌ្ឍរីកចម្រើ​ន​ពីដើមនៅនេះ អ្ហឺ...គេហៅជំនាន់លន់នល់អ្ហា​នៅឆ្នាំ៧៥ លើកថ្នល់ អាថ្នល់យើងខាងលើហ្នឹង​យ៉ាងណា អាពត​វាលើកទៀតណា។

បងស្រី៖ កាលមុនហ្នឹង​នៅហ្នឹង?

ខ៖ បាទ!

បងស្រី៖ ផ្លូវថ្នល់ហ្នឹង កាលមុនហ្នឹងណាវិញ?

ខ៖ យើងអត់មានអ្ហេកាលហ្នឹង វាមានតែផ្លូវលំដល់អាផ្លូវថ្នល់ហ្នឹង វាមានមាត់ទន្លេអូដូចខ្ញុំយាយចឹងអ្ហា។

បងស្រី៖ អាពតលើក អ្ហឺ...ផ្លូវថ្នល់ មកដាក់នោះវិញ?

ខ៖ ​វាលើកដីថ្មីចេសម៉ង យុវជននារីកសិករ។

បងស្រី៖ អូ!

ខ៖ ហ្នឹងក្រុម យុវជននារី លើកអាថ្នល់ហ្នឹងហើយ។ តាំងពីហ្នឹងទៅ ទៅដល់អ្ហឺ...វត្តព្រៃសំរោងហ្នឹងអ្ហា ហើយវាលើកដាក់ខាងក្រៅអាហ្នឹងវាចឹងអាហ្នឹងគេហៅអំណាចផ្តាច់ការហ្នឹងអ្ហាណារួចធើ្វលឿន លឿន បើវា...

បងស្រី៖ ហើយដល់ពេលចេញពីអាពតហ្នឹងឃើញថ្នល់ហ្នឹង?

ខ៖ បាទ!(សើច)

បងស្រី៖ ហ្នឹងគុំអាពតលើកទៀត(សើច)។

ខ៖ ហ្នឹង! ហ្នឹងហើយ ចុះនៀកបានផ្លូវហ្នឹងមួយអ្ហា ឥឡូវ​អ្ហា។

បងស្រី៖ (សើច)ចាស!

ក៖ ចាស!

ខ៖ ធើ្វបានរាល់ថ្ងៃ តែឥឡូវផ្លូវចាក់កៅស៊ូ គេមែនយកអាមុនហ្នឹងទេ គេត្រូវយកកែ...ហើយហ្នឹងទៀត គេបង្ហាប់ដី​កាយអីៗចឹង តែបើយើងយកពីមុន​រែក​គ្រាន់ថាតែ គ្រាន់អាដីប៉ុនៗហ្នឹង ប៉ុណ្ណាណី វាអត់ខ្សែ ហើយចឹងផ្លូវថ្នល់វាអាចជាប់លាប់។

ក៖ លោកតា​ចឹងនៅវត្តប៉ុន្មានឆ្នាំហើយលោកតា?

ខ៖ បើគិតខ្ញុំ បើណ្ណោះ ខ្ញុំគឺអ្ហឺ...នៅក្នុងឆ្នាំអ្ហឺ...នៅការរៀបចំនៅមុន៩៤ គេអ្ហឺ...គេគ្រាន់តែធើ្វបន្លាមួយអីចឹងទៅ​យកមកដាក់កន្លែងហ្នឹង សម្រាប់ឱ្យយាយៗសុំសីល ហើយប្រជាជនយើងហ្នឹង មានប្រហែល ប្រហែលជាចូលកាលហ្នឹងវា ប្រហែលជាចូលហ្នឹងចូលប្រហែលគ្រួសារអ្ហាហើយ ហើយដល់ពេលចាប់ផ្តើម ហើយប្រជាជនយើងហ្នឹង មានប្រហែលជាចូល កាលហ្នឹងចូលប្រហែលជាចូលស្មើនឹង១០០គ្រួសារហើយ។ បាទ! ហើយវាចាប់ផ្តើមប្រមូលកម្លាំងងហើយ។ បាទ! ដល់ទៅ បាន...ឆ្នាំ៩៤ យើងស្នើ យើងស្នើទៅកាន់ក្រសួង ទៅសុំគេកសាងវត្ត ហើយចឹងអ្ហឺ...មុននឹងគេអោយយើងហ្នឹង គេសួរយើង មានចំនួនប្រជាជនប៉ុន្មានគ្រូសារ ដែលអាចចិញ្ចឹមគេរស់​ចឹងច្បាស់ទេ នៅកន្លែងហ្នឹង​នៅកន្លែងហ្នឹង នៅហ៊ឹម! ឆ្នាំ៩៣!៩៤!អ្ហេណា កាលហ្នឹង​ទាល់តែស្មើហើយ​ ដ៏ទៅចំនួនប្រជាជន កាន់តែមានចំនួន៣០០គ្រួសារ។ បាទ! អាហ្នឹងបានចិញ្ចឹមលោករួចដល់ចឹងអ្ហឺ...យើងមួយភូមិហ្នឹង គេហៅស្វាយចាន់ យើងទើបបានជាង១០០អ្ហេ ហើយដល់ចឹងយើង​នៅក្នុងភូមិឃុំយើង យើងអាចមានជួរទន្លេចឹងទៅ ចឹងទៅ មានទុកមានដាក់ទៅ ចឹងបានគេមានច្បាប់ឱ្យ​កសាងវត្ត កាលហ្នឹង​ចឹងទៅ បាន​ពុទ្ធបរស័កអស់ហ្នឹង បានមកសុំធ្វើជាគណ​កម្មការ។

ក៖ ចាស!

ខ៖ បាទ!

ក៖ អូ! ល្អមែនទែន។

ខ៖ បាទ!

បងស្រី៖ វត្តហ្នឹង កសាងតាំងពីឆ្នាំណា?

ខ៖ ៩៤!

ក៖ ១៩៩៤?

ខ៖ បាទ!

ក៖ ចឹង​មុនដំបូងទីហ្នឹង​មិនមែនជាវត្តទេ?

ខ៖ វាអ្ហឺ...អាចេះ វាអត់ បើយាយទួលទៅទៀត ទួលនេះ នៅក្នុងសម័យ តាំងពី...ដូចថាខ្ញុំនៅតូចៗចឹងអ្ហឺ...និយាយចឹង យើងកើតមកឃើញទួលហ្នឹង ទួលហ្នឹង​វាមានទួលធំចឹងដែរ ចឹងអ្ហឺ...វាមានដើមឈើមួយ ភូមិគេហៅអ្ហឺ ឈើខ្មៅ ហើយឈ្មោះវា មានទួលអាស្រំ ទួលអាស្រំ ឈ្មោះគេហ្នឹងអ្ហាណា ។ ទួលអាស្រំហ្នឹង អ្ហឺ...សម្រាប់ប្រជាជនហ្នឹងធ្វើស្រូវហើយចឹងទៅ គេធ្វើបុណ្យដាលភូមិ​ ដាលភូមិ គេមកធ្វើនៅហ្នឹងហើយ។ បាទ! ភូមិនៅជិតៗហ្នឹង គេមកធ្វើនៅហ្នឹង ក្នុងមួយឆ្នាំមួយដង។ ហ៊ឹម! បាទ! ដាលភូមិអ្ហ។

ក៖ ចាស!

ខ៖ បាទ! អាហ្នឹង នៅជំនាន់ហ្នឹង អាចចូលមក​ឆ្នាំ៦៥! ៦៦អី យើងនឹងមានធើ្វតូបល្មមៗហ្នឹង ប្រហែលជាលោក២អង្គ ២អង្គ​ក្នុងតូបមួយហ្នឹង និមន្ដលោកពីនេះ​ពីនោះមកអ្ហា​មកនៅ​ ប៉ុន្តែវាទាស់អត់ទាន់​មានថាអត់មានជាថាពន្លីគារ៍ស្អីៗ។ អត់ទេ! គ្រាន់តែបានលោកមកអ្ហា មុន​!អ្ហឺ សង្គ្រាម​មុនឆ្នាំ៧០។ បាទ!មានអញ្ចឹង​អាហ្នឹងវាមាន​ទាក់ព័ន្ធ ទាក់ទងគ្នា អ្ហឺ...ហើយគឺចឹងមកពីណាមក។

ក៖ លោកតាអ្ហឺ...គោលបំណង ទៅអនាគតអ្ហឺ លោកតាចង់បានអីដែរ​លោកតា?

ខ៖ វត្តអ្ហេ?

ក៖ សម្រា​ប់ក្នុងជីវិតលោកតាអ្ហាណា លោកតាគិតអ្ហា​លោកតាចង់មានគោលបំណងអីគេ ចង់បានអីគេក្នុងជីវិតលោកតាអ្ហា? ចង់បានប្រាថ្នាអីចឹងអ្ហាណា?

ខ៖ (សើច) អាហ្នឹងឆ្លងកាត់មកជីវិតទៅមុខទៀតអ្ហេ? ​ វា​កាត់អ្ហា ហើយវាឆ្លងអ្ហា​ដូចនាងថា ខ្ញុំសុំចង់បានអីចឹងអ្ហេ?

ក៖ ចាស! ថ្ងៃអនាគត?

ខ៖ បាទ! ថ្ងៃអនាគតទៅខាងមុខទៅ បើថាចង់បាននិយាយតាមសមត្ថភាពរបស់យើង និងបុណ្យកុសល វានិយាយតាមបុណ្យកុសលយើងអ្ហូ យើងខំប្រឹងធ្វើវិញអ្ហា។

ក៖ ចាស!

ខ៖ បាទ! ហើយចឹងតាមព្រះពុទ្ធសាសនាអ្ហាណា តែងអ្ហឺ...និយាយអ្ហឺ...យើងធ្វើតែល្អហ្នឹងបាន ដើរជិតឋានសួគ៌អីៗចឹងអ្ហាណា ហើយបើនិយាយពីតាមផ្លូវព្រះពុទ្ធសាសនាអ្ហាថា ដូចជាព្រះអង្គចឹង​អ្ហឺ...ដូចបានត្រាស់​ជាព្រះពុទ្ធ ប៉ុន្តែសំណួរ​សួរថាយើងចឹងអ្ហា​នៅប្រថុចជនហ្នឹង​ថាតើយើងគោលបំណង ក្នុងចិត្តយើងហ្នឹង​ថាយើងមិនបានត្រាស់ដូចជាព្រះពុទ្ធទេ។ ហ៊ឹម! បើចឹងឆាកជីវិតយើងក្នុងជាតិនេះ វាអ្ហឺ...ក្រ​ ហើយវាមិនចេះអក្សរហ្នឹង វាតិចពេក​បើចឹងអនាគតហ្នឹង វាមានអ្ហ!​គេហៅថាដូចថាបញ្ញាវាងវៃ រៀនអក្សរឆាប់ចាំចំណាំ​ឆាប់បានអ្ហា។ អាវាឡើងតំណាលដូចគេថា អ្ហឺ...អ្ហឺ...គេលក់ថ្នាក់ទៅបរិញ្ញាទៅ ទៅអីៗចឹងទៅ ហ្នឹង​គោលការណ៍​ក្នុងខ្លួនហ្នឹងមួយ បាទ! អាហ្នឹង គឺជាគំនិត​ហើយចឹងបើយើងរៀន​ចំណេះដឹងខ្ពង់ខ្ពស់ទៅ អ្ហឺ...អាការមានវាៗ អ្ហឺ...ធ្វើតាមហ្នឹងអ្ហេ ហើយយើងមិនបានរៀនសោះ រៀនសូត្រចេះដឹងឱ្យខ្ពង់ខ្ពស់​នៅក្រខ្សត់​វាមិនអាចមានបាន។

ក៖ ចឹងលោកតា​ចង់រៀនបន្ថែមទៀតអត់?

ខ៖ បាទ! ​តាហ្នឹង ខ្ញុំគឺចឹងម៉ង​កាលណាយើងរៀនចេះដឹងទៅ​បានថ្នាក់ខ្ពស់ទៅ​ការនិយាយស្តី​ក៏វា​បាននិ យាយច្រើន។

ក៖ តាមហ្នឹងដែរ!

ខ៖ បាទ! វាៗស្គាល់ពាក្យ​វីរៈខុសត្រូវ ហើយបានដូចថាចឹង ចឹងបានថាល្ងង់អ្ហឺ...បានវាខ្សត់។

ក៖ ចុះលោកតាមានគំនិតចង់បួស ឬក៏ធ្វើអីទៀតដែរឬទេ?

ខ៖ បានបួសហ្នឹង នៅក្នុងគណកម្មការហ្នឹងវត្តហ្នឹង។

ក៖ ចាស(សើច) ចាស!

ខ៖ បាទ! ធ្វើគណកម្មការវត្តហ្នឹងមក ខ្ញុំគេ គេៗអត់មានដកហូតអីទេនៅហ្នឹងរហូតមក។

ក៖ លោកតា ចឹង! អ្ហឺ អ្ហឺ តួនាទីរបស់លោកតា គ្រាន់តែជាអ្នកគណកម្មាធិការនៅវត្តហ្នឹង ហើយធ្វើអីគេខ្លះដែរលោកតា?

ខ៖ ខ្ញុំគេហៅថាប្រធានគណកម្មាធិការរាយរងហ្នឹង ពីលោកគ្រូសង្ឃរាហើយដល់ចឹងទ ដូចខាងយើងចឹង លោកក៏លោករៀបចំជួយលោកអីចឹងទៅ តែខ្ញុំហ្នឹងគ្រាន់ថាខ្ញុំបាន យើងចេះធ្វើអាចារ្យខ្លះៗ។ បាទ! គេធ្វើគណកម្មាធិការ តែយើងជួយលោកបានខ្លះចឹងទៅអ្ហឺ! គ្រាន់តែថាជួយបម្រើ​ជួយអាចារ្យសូត្រមន្ដ​ឡើងផ្ទះអីចឹងទៅ​ហើយវាអាចទៅបាន។

ក៖ ចាសៗ!

ខ៖ បាទ! រួចហើយគាត់ដល់ឆ្នាំ៧៤ហ្នឹងមក អ្ហា!​អ្ហឺ...តាំងពី ៩៤ហ្នឹងមក ហើយទល់នឹងវត្តហ្នឹង ហើយវាកើតចេញជាច្បាប់និយាយមិញដែលអង្គុយហ្នឹងក៏គណកម្មាការយាយគ្នាហ្នឹងមក អ្នកគិតគូរវត្តហ្នឹងអ្ហាណា។

ក៖ ចាសៗ! លោកតាចឹងអរគុណលោកតាច្រើន សម្រាប់ថ្ងៃនេះ​ដែលបានឱ្យសម្ភាស ហើយជាចុងក្រោយហ្នឹង លោកតាមានពាក្យពេចន៍អី ដែលចង់ផ្តែផ្តាំដល់កូនចៅជំនាន់ក្រោយនេះ?

ខ៖ បាទ! ឥឡូវនេះ​ ខ្ញុំមានអីទេមានតែថា ដែលថាអ្ហឺ...ផ្តាំទៅកូនចៅ ហើយទីបំផុតហ្នឹង គឺត្រូវតែប្រឹងរៀន។ បាទ! ខំប្រឹងរៀនហ្នឹង កាលណារៀនហើយរៀនបានចេះដឹងបានច្រើនទៅ វាចេះដឹងច្រើនហើយ ហើយដ៏ចឹងវាស្គាល់នៅពីទូចហ្នឹង វាលំបាកលំបិនក្រខ្សត់អី អ្ហឺ...ដឹងចេះមើលប្រវត្តិសាស្ត្រ ប្រវត្តិអីច្បាស់លាស់ទៅ។ យើងចេះតែដឹងធ្វើទៅ ហើយកូនចៅទាំងអស់គ្នាហ្នឹង គឺចង់ឱ្យនៅតូចៗហ្នឹងឱ្យវារៀនចឹង។ បាទ! តាហ្នឹង ហ្នឹងហើយរបៀបនៃគោលបំណងបស់ខ្ញុំអ្ហា បាទ! ដល់ពេលរៀនសូត្រចេះដឹងច្រើនទៅជាតិក៏វារុងរឿងតាមហ្នឹងដែរ ហើយបើយើងល្ងង់ទេក៏អាហ្នឹងមានដឹងថាជាតិទេ (សើច) ក៏មិនដឹងក៏ជាតិវាធ្លាក់ចុះតាមហ្នឹង។

ក៖ (សើច)

ខ៖ បាទ! អ្ហឺ នេះជាបញ្ហាដែលគោលការណ៍ចង់ឱ្យ​បានទៅមុខអ្ហាណា​គឺចឹង ។

ក៖​​​ ចុះចឹងលោកតាមានអីជាពាក្យអីជាចុងក្រោយជួយបន្ថែមទៀតអ្ហេលោកតា ឬក៏មានតែប៉ុណ្ណឹ​ងទេ មានអ្ហេលោកតា?

ខ៖ បាទ! អ្ហឺ មានតែប៉ុណ្ណឹងអ្ហេ(សើច)។

ក៖ ចាស! ចឹងអរគុណច្រើន។

ខ៖ អ្ហឺ ទៅខំដូចថាកាលព្រះពុទ្ធសាសនាហ្នឹង​ក៏យើងមិនចង់ឱ្យវាបាត់បង់ដែរណា ចង់ឱ្យក្មេងស្រករក្រោយហ្នឹងគឺចង់ឱ្យ​អ្ហឺ​វាចឹង​អ្ហឺ​ព្រះពុទ្ធសាសនា​អ្ហឺ​សាសនាព្រះពុទ្ធ ខ្មែរយើងហ្នឹងកាន់ព្រះពុទ្ធសាសនា ចឹងបានឱ្យសាសនាយើងហ្នឹង វានៅរុងរឿ​ង​ដូចឋិតថេរ ថេរកើតមានរាល់ថ្ងៃចឹងទៅ។

ក៖ ចាស!

ខ៖ ហ៊ឹម!

ក៖ ចឹង​អរគុណលោកតាច្រើន សម្រាប់ពេលវេលាដ៏មានតម្លៃ សម្រាប់លោកតាចំណាយពេលក្នុងកិច្ចសម្ភាសមួយនេះ ហើយបើខាងសាលាBYU នៅខាងសហរដ្ឋអាមេរិច គេចង់ដាក់សម្លេងលោកតានៅក្នុងគេហទំព័រដែលមានអាស័យដ្ឋាន www.cambodianoralhistry.byu.edu ដើម្បីទុកឱ្យកូនចៅជំនាន់ក្រោយ​បានចូលទៅស្តាប់ពាក្យពេចន៍ដ៏មានតម្លៃរបស់លោកតាថ្ងៃនេះ។ ចឹងលោកតាអាចអនុញ្ញាតិដែរទេ​ជាមួយរូបថតលោកតាដែរចឹងអ្ហាណា?

ខ៖( សើច) ប៉ុនខ្ញុំ​បើយាយទៅ ដូចមិនល្អស្តាប់​នេះដូចមិននេះ​យកទៅប្រកាសផ្សាយអ្ហេអី?

បងស្រី៖ លោកតា យាយបានល្អតា។

ខ៖ រឿងដែលវាមិនសូវល្អត្រឹមត្រូវអីអ្ហេ កាលនិយាយអ្ហារួចនិយាយយើងរៀបរាប់មួយឡូងខ្លះ បើមានបកក្រោយខ្លះ វាមានអីខ្លះ។

ក៖ អត់អីទេលោកតា។

ខ៖ នេះជាភាសាគ្រាម។

ក៖ ចាស! អត់អីទេលោកតា ចាស! អ្ហឺ...លោកតាជាលក្ខណៈលោកតាជាជិវិតពិតៗដែលលោកតាបាននិយាយមិញប្រាប់ចៅ កូនចៅជំនាន់ក្រោយទៀតបានស្តាប់បានដឹងអីចឹងអ្ហាណា តែលោកតាអនុញ្ញាតិតាអីលោកតា? ហើយរូបថតលោកតាមួយសន្លឹក អ្ហឺ...មួយសន្លឹកមួយដែរ ហើយបានភ្ជាប់​ហើយសម្លេងផងដែរ ដើម្បីទុកជា...

ខ៖ អ្ហឺ!​ ខ្ញុំគ្រាន់តែផ្តាំផ្ញើរក៏ដូចជាអីចឹងដូចបាញ់មិញចឹងអ្ហាណា ហើយចង់ផ្តាំឱ្យ យើងធ្វើម៉េចអ្ហាឱ្យទៅដើរតាមសង្គមឱ្យច្បាស់លាស់។ អ្ហឺ!​ កូនចៅទាំងអស់គ្នា កុំឱ្យវា​​កាលណាវាប្រាសចាកពីសង្គម អត់ដឹងអីចឹងទៅដ៏មានអីនាំឱ្យបែកបាក់អីចឹងទៅអ្ហាណា ធ្វើម៉េចឱ្យខំរៀនឱ្យចេះដឹងចឹងទៅដើម្បីយឺតយោងប្រទេសជាតិ។ បាទ! ទាំងអស់គ្នាចឹងទៅ។

ក៖ ចាស! ចឹងអរគុណច្រើនលោកតា ចឹងលោកតាអនុញ្ញាតិអ្ហាលោកតា?

ខ៖ មានអី តែក្រែងលោខ្ញុំនិយាយអីមិនសូវសមអីចឹងទៅ។ ហើយវារៀងអីអញ្ចេះអញ្ចុះ ទំនងប៉ះទង្គិចទៅលើផ្នែកអីណាមួយអីចឹងហី?

ក៖ អ្ហឺ! គម្រោងហ្នឹង​យកទៅ​គេនឹងស្តាប់បន្ថែមទៀតអ្ហាណា តើអ្ហឺ​លោកតា​គួរទៅដាក់ឬក៏អត់​ហើយយើងត្រូវកាត់ចំនុចណាខ្លះចឹង ធ្វើអីចឹង​គេកាត់គម្រោងខ្លះអីចឹង​តាមវិភាគតាមហ្នឹងដែរ។ ចាស! អញ្ចឹងអត់អីទេ​អ្ហឺ!​ខាងគម្រោងគាត់ធ្វើហ្នឹង ដើម្បីចងក្រងពង្សប្រវត្តិប្រជាជនកម្ពុជាយើង ដើម្បីជួយចងក្រងឱ្យកូនចៅ​ចង់ដាក់ពេលបានស្តាប់ហ្នឹងអ្ហាណា។

ខ៖ បាទ!

ក៖​​ ចឹងលោកតាអនុញ្ញាតិដែរអ្ហាហ្ន៎?

ខ៖ បាទ!

ក៖ ចឹងអរគុណច្រើន លោកតាសុខសប្បាយ។

ខ៖ បាទ! បើមិនអនុញ្ញាតិទេ រឿងយូរដែរហើយ។

ក៖ ចាស! ត្រូវហើយ។ ចាស! ចឹងអរគុណច្រើន៕